
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 14 


ΝΟΜΟΣ ΥΠ’ΑΡΙΘ. 3432 

Δομή καί λειτουργία της Εκκλησιαστικής Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Διάρθρωση της Εκκλησιαστικής Εκπαίδευσης 

1. Η Εκκλησιαστική Εκπαίδευση παρέχεται στα Εκκλη¬ 
σιαστικά Γυμνάσια (Ε.Γ.), στα Ενιαία Εκκλησιαστικά Λύ¬ 
κεια (Ε.Ε.Λ.), στις Ανώτατες Εκκλησιαστικές Ακαδημίες 
(Α.ΕΑ.) και στα Ιερατικά Σχολεία Δεύτερης Ευκαιρίας 
(Ι.Σ.Δ.Ε.)· Οι εκπαιδευτικές αυτές μονάδες είναι παραγω¬ 
γικές σχολές της Ορθόδοξης Εκκλησίας στην Ελλάδα 
και εποπτεύονται από το Υπουργείο Εθνικής Παιδείας 
και Θρησκευμάτων. 

2. Τα Εκκλησιαστικά Γυμνάσια και τα Ενιαία Εκκλησια¬ 
στικά Λύκεια ανήκουν στη Δευτεροβάθμια Εκπαίδευση, 
οι Ανώτατες Εκκλησιαστικές Ακαδημίες στην Ανώτατη 
Εκπαίδευση και τα Ιερατικά Σχολεία Δεύτερης Ευκαιρίας 
αποτελούν φορείς δια βίου εκπαίδευσης. 

Άρθρο 2 

Σκοπός της Εκκλησιαστικής Εκπαίδευσης 

Σκοπός της Εκκλησιαστικής Εκπαίδευσης είναι η ανά¬ 
δειξη και κατάρτιση Κληρικών και Λαϊκών Στελεχών της 
Ορθόδοξης Εκκλησίας στην Ελλάδα, υψηλού μορφωτι¬ 
κού επιπέδου και χριστιανικού ήθους. 

ΚΕΦΑΛΑΙΟ Β' 

ΑΝΩΤΑΤΕΣ ΕΚΚΛΗΣΙΑΣΤΙΚΕΣ ΑΚΑΔΗΜΙΕΣ 

Αρθρο 3 

Οργάνωση - Αποστολή 

1. Οι Ανώτερες Εκκλησιαστικές Σχολές Αθηνών, Θεσ¬ 
σαλονίκης, Βελλάς Ιωαννίνων και Ηρακλείου Κρήτης με¬ 
τονομάζονται σε Ανώτατες Εκκλησιαστικές Ακαδημίες 
(Α.Ε.Α.). Οι Ανώτατες Εκκλησιαστικές Ακαδημίες καταρ¬ 
τίζουν στελέχη της Ορθόδοξης Εκκλησίας στην Ελλάδα, 
παρέχουν εκπαίδευση και χορηγούν πτυχία ισότιμα με 
εκείνα των Ιδρυμάτων της Ανώτατης Εκπαίδευσης. Η 
λειτουργία των Ανωτάτων Εκκλησιαστικών Ακαδημιών 
αρχίζει από το ακαδημαϊκό έτος 2007-2008. 


3 Φεβρουάριου 2006 

2. Με προεδρικά διατάγματα που εκδίδονται με πρότα¬ 
ση των Υπουργών Οικονομίας και Οικονομικών και Εθνι¬ 
κής Παιδείας και Θρησκευμάτων, μετά από σύμφωνη 
γνώμη του Ανώτατου Επιστημονικού Συμβουλίου του 
άρθρου 6 του νόμου αυτού, μπορεί να ιδρύονται και 
άλλες, να συγχωνεύονται ή να καταργούνται Ανώτα¬ 
τες Εκκλησιαστικές Ακαδημίες και να ρυθμίζεται κάθε 
σχετικό θέμα. 

3. Στα πλαίσια του σκοπού που αναφέρεται στο άρθρο 
2 του νόμου αυτού, οι Ανώτατες Εκκλησιαστικές Ακαδη¬ 
μίες έχουν ως αποστολή: 

α) να καταστήσουν τους φοιτητές τους κοινωνούς των 
αξιών της Ορθόδοξης Πίστης και του Χριστιανισμού, 

β) να παράσχουν στους φοιτητές τους την κατάλλη¬ 
λη αγωγή και τις αναγκαίες γνώσεις, μέσω θεωρητικής 
και πρακτικής εκπαίδευσης, σε ανώτατο μορφωτικό και 
πνευματικό επίπεδο, 

γ) να προβάλλουν και να αξιοποιούν τις ιστορικές πη¬ 
γές της Ορθόδοξης Πίστης και Παράδοσης, τα μνημεία 
και κειμήλια της Ορθοδοξίας και γενικά τους θησαυρούς 
της πνευματικής δημιουργίας και πολιτιστικής κληρο¬ 
νομιάς της Εκκλησίας της Ελλάδος και της απανταχού 
Ορθοδοξίας, με σκοπό να υπηρετήσουν την Ορθόδοξη 
Εκκλησία, 

δ) να αναπτύξουν στους φοιτητές τους πνεύμα ενότη¬ 
τας, αγάπης, συνεργασίας, το οποίο αυτοί με τη σειρά 
τους θα μεταλαμπαδεύσουν στους πιστούς της Ορθο¬ 
δοξίας και σε κάθε άτομο στον κοινωνικό περίγυρο της 
Ορθόδοξης Εκκλησίας στην Ελλάδα, με βασικό στόχο 
την ειρηνική και αρμονική συμβίωση τόσο σε εθνικό όσο 
και οικουμενικό επίπεδο. 

Άρθρο 4 

Πρόσβαση στις Ανώτατες Εκκλησιαστικές Ακαδημίες 

1. Πρόσβαση στα προγράμματα σπουδών των Ανωτά¬ 
των Εκκλησιαστικών Ακαδημιών έχουν οι κάτοχοι απο¬ 
λυτηρίου Ενιαίου Λυκείου ή άλλου ισότιμου σχολείου 
δευτεροβάθμιας εκπαίδευσης σύμφωνα με τις προϋ¬ 
ποθέσεις και τους όρους του συστήματος εισαγωγής 
στην Τριτοβάθμια Εκπαίδευση, εφόσον είναι Χριστιανοί 
Ορθόδοξοι, ειδικά δε για τα Προγράμματα Ιερατικών 
Σπουδών γίνονται δεκτοί μόνο άρρενες υποψήφιοι. 

2. Κριτήριο επιπλέον των αναφερομένων στην προη¬ 
γούμενη παράγραφο, αποτελεί η επιτυχής προκαταρτική 
εξέταση του υποψηφίου η οποία συνίσταται σε προφο¬ 
ρική συνέντευξη που δίδεται ενώπιον Επιτροπής. Ειδικά 







164 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


για την εισαγωγή στο πρόγραμμα Ιερατικών Σπουδών, 
η Επιτροπή συνεκτιμά σχετική συστατική επιστολή του 
Επισκόπου του τόπου κατοικίας του υποψηφίου και δια¬ 
πιστώνει εάν υπάρχει έφεση του υποψηφίου και εάν συ¬ 
ντρέχουν οι προϋποθέσεις για το ιερατικό λειτούργημα. 
Μετά το πέρας της εξέτασης, η Επιτροπή υποβάλλει στο 
Υπουργείο Εθνικής Παιδείας και Θρησκευμάτων κατα¬ 
στάσεις αποτελεσμάτων. Το Υπουργείο Εθνικής Παιδείας 
και Θρησκευμάτων με βάση την κατάσταση και αφού 
λάβει υπόψη τις δηλώσεις προτίμησης των υποψηφίων 
και τη συνολική βαθμολογία στις εξετάσεις συντάσσει 
την τελική κατάσταση επιτυχόντων. 

3. Με προεδρικό διάταγμα που εκδίδεται με πρόταση 
του Υπουργού Εθνικής Παιδείας και Θρησκευμάτων ύστε¬ 
ρα από εισήγηση του Ανωτάτου Επιστημονικού Συμβου¬ 
λίου ρυθμίζονται τα θέματα που αφορούν στη συγκρό¬ 
τηση της Επιτροπής, στο περιεχόμενο της συστατικής 
επιστολής, στα κριτήρια της προφορικής συνέντευξης 
και κάθε άλλη λεπτομέρεια. 

4. Πρόσβαση στις Ανώτατες Εκκλησιαστικές Ακαδη¬ 
μίας έχουν οι κάτοχοι απολυτηρίου Ενιαίων Εκκλησια¬ 
στικών Λυκείων σε ποσοστό 10% επιπλέον του αριθμού 
των εισακτέων σύμφωνα με τις διατάξεις του παρόντος 
άρθρου. 

Άρθρο 5 

Προγράμματα Σπουδών 

1. Τα Προγράμματα Σπουδών των Ανωτάτων Εκκλησι¬ 
αστικών Ακαδημιών είναι διάρκειας οκτώ ακαδημαϊκών 
εξαμήνων και η φοίτηση σε αυτά είναι υποχρεωτική. 

2. Σε κάθε Ανώτατη Εκκλησιαστική Ακαδημία μπορούν 
να οργανώνονται και να λειτουργούν περισσότερα του 
ενός Προγράμματα Σπουδών κατά την παράγραφο 3 του 
άρθρου αυτού. Τα Προγράμματα αυτά καλλιεργούν επι¬ 
στήμες που έχουν σχέση με την Ορθοδοξία. Κάθε Πρό¬ 
γραμμα χορηγεί ένα ενιαίο πτυχίο, για το οποίο μπορεί 
να καθορίζονται ειδικεύσεις. Για κάθε Πρόγραμμα ορίζε¬ 
ται χωριστός αριθμός εισακτέων, κατά τα οριζόμενα στο 
άρθρο 4 του νόμου αυτού. Στα Προγράμματα μπορεί να 
προβλέπονται κοινά μαθήματα, όπως και συνδιδασκαλία 
αυτών, ιδίως κατά τα πρώτα εξάμηνα σπουδών. 

3. Σε κάθε Ανώτατη Εκκλησιαστική Ακαδημία ιδρύε¬ 
ται, οργανώνεται και λειτουργεί Πρόγραμμα Ιερατικών 
Σπουδών, οι απόφοιτοι του οποίου εντάσσονται σε μι- 
σθολογική βαθμίδα πανεπιστημιακής εκπαίδευσης. Για 
τις ανάγκες των Ανωτάτων Εκκλησιαστικών Ακαδημιών 
ιδρύονται τα ακόλουθα επιπλέον προγράμματα σπου¬ 
δών: Διοίκησης και Οργάνωσης Εκκλησιαστικών Ιδρυ¬ 
μάτων, Παλαιογραφίας, Διοικητικής Υποστήριξης Ιερών 
Μητροπόλεων και Ενοριών, Εκκλησιαστικής Μουσικής 
και Ψαλτικής, Διαχείρισης Εκκλησιαστικών Κειμηλίων και 
Κοινωνικής Αλληλεγγύης. Ο χρόνος έναρξης λειτουρ¬ 
γίας των Προγραμμάτων του προηγούμενου εδαφίου, η 
Ανώτατη Εκκλησιαστική Ακαδημία στην οποία εντάσ¬ 
σονται, η μισθολογική βαθμίδα των αποφοίτων και κάθε 
άλλη σχετική λεπτομέρεια καθορίζεται με απόφαση του 
Υπουργού Εθνικής Παιδείας και Θρησκευμάτων μετά από 
γνώμη του Ανωτάτου Επιστημονικού Συμβουλίου. Με την 
ίδια διαδικασία μπορεί να αναστέλλεται η λειτουργία 
ενός Προγράμματος Σπουδών ή να μεταφέρεται η λει¬ 
τουργία του και να συγχωνεύεται με όμοιο πρόγραμ¬ 
μα σε άλλη Ανώτατη Εκκλησιαστική Ακαδημία ή και να 
καταργείται. Με την έκδοση της σχετικής υπουργικής 


απόφασης ρυθμίζονται ταυτόχρονα και τα φοιτητικά 
ζητήματα που ανακύπτουν σχετικά με τη φοίτηση, τα 
υπολειπόμενα εξάμηνα φοίτησης, την κατοχύρωση της 
βαθμολογίας και κάθε άλλη σχετική λεπτομέρεια. 

4. Με προεδρικό διάταγμα που εκδίδεται με πρόταση 
του Υπουργού Εθνικής Παιδείας και Θρησκευμάτων, μετά 
από σύμφωνη γνώμη του Ανώτατου Επιστημονικού Συμ¬ 
βουλίου, εγκρίνεται ενιαίος Κανονισμός Λειτουργίας των 
Ανωτάτων Εκκλησιαστικών Ακαδημιών, με τον οποίο ρυθ¬ 
μίζονται ειδικότερα θέματα εσωτερικής οργάνωσης, δο¬ 
μής και λειτουργίας στα οποία περιλαμβάνονται ιδίως: 

α) Οι κανόνες λειτουργίας των συλλογικών οργάνων. 

β) Τα καθήκοντα, το έργο, τα δικαιώματα και οι υποχρε¬ 
ώσεις του προσωπικού, με εναρμόνιση προς τις πανεπι¬ 
στημιακές διατάξεις που διέπουν τις αντίστοιχες κατη¬ 
γορίες προσωπικού (ωράριο, όροι πλήρους και μερικής 
απασχόλησης, πρόσθετα καθήκοντα, άδειες). 

γ) Τα καθήκοντα, τα δικαιώματα και οι υποχρεώσεις 
των φοιτητών (εγγραφή, παρακολούθηση μαθημάτων, 
βραβεία, συνεργασία με το διδακτικό και λοιπό προ¬ 
σωπικό). 

δ) Η οργάνωση της ακαδημαϊκής, διοικητικής και οικο¬ 
νομικής λειτουργίας (θερινές διακοπές, αργίες). 

ε) Ο κανονισμός σπουδών (τρόπος και διαδικασία εξε¬ 
τάσεων, βαθμολογία, τύπος πτυχίων, ορκωμοσία). 

στ) Η διαδικασία χορήγησης κοινωνικών παροχών προς 
τους φοιτητές (κοινωνική ασφάλιση, υγειονομική περί¬ 
θαλψη, στέγη, σίτιση, συγγράμματα). 

ζ) Οι κανόνες εθιμοτυπίας τελετουργικού χαρακτήρα 
και δημοσίων σχέσεων. 

η) Η διαδικασία πειθαρχικού ελέγχου των μελών των 
Ανωτάτων Εκκλησιαστικών Ακαδημιών και οι αρμοδιό¬ 
τητες των οικείων οργάνων. 

5. Με προεδρικά διατάγματα, που εκδίδονται με πρό¬ 
ταση του Υπουργού Εθνικής Παιδείας και Θρησκευμά¬ 
των, μετά από πρόταση του Ανωτάτου Επιστημονικού 
Συμβουλίου και σύμφωνη γνώμη των ενδιαφερομένων 
πανεπιστημίων, μπορεί να οργανώνονται και λειτουργούν, 
συγχωνεύονται ή καταργούνται προγράμματα μεταπτυ¬ 
χιακών σπουδών σε γνωστικά αντικείμενα σχετικά με τις 
εκπαιδευτικές, ερευνητικές και λειτουργικές ανάγκες 
της Ορθόδοξης Εκκλησίας στην Ελλάδα. Τα προγράμ¬ 
ματα αυτά οργανώνονται από τα πανεπιστήμια σε συ¬ 
νεργασία με τις Ανώτατες Εκκλησιαστικές Ακαδημίες. 
Την αρμοδιότητα χορήγησης των μεταπτυχιακών τίτλων 
έχουν τα πανεπιστήμια. 

6. Με αποφάσεις των Υπουργών Εθνικής Παιδείας και 
Θρησκευμάτων και Οικονομίας και Οικονομικών, μετά 
από πρόταση του Ανωτάτου Επιστημονικού Συμβουλίου, 
μπορεί να ιδρύονται βιβλιοθήκη και εργαστήρια σε κάθε 
Ανώτατη Εκκλησιαστική Ακαδημία και να ρυθμίζονται τα 
θέματα οργάνωσης, διοίκησης και εν γένει λειτουργίας 
αυτών. Με όμοια διαδικασία μπορεί να συγχωνεύονται, με¬ 
τονομάζονται ή καταργούνται υφιστάμενα εργαστήρια. 

Άρθρο 6 

Ανώτατο Επιστημονικό Συμβούλιο 

1. Συνιστάται Ανώτατο Επιστημονικό Συμβούλιο, το 
οποίο συγκροτείται με απόφαση του Υπουργού Εθνικής 
Παιδείας και Θρησκευμάτων. Ο Πρόεδρος του Ανωτάτου 
Επιστημονικού Συμβουλίου ορίζεται από τον Υπουργό 
Εθνικής Παιδείας και Θρησκευμάτων και μπορεί να είναι 
Ιεράρχης ή Καθηγητής Πανεπιστημίου ή Ομότιμος Κα- 

θηγητής Πανεπιστημίου ή επιστήμονας αναγνωρισμένου 
κύρους προερχόμενος από το χώρο των επιστημών και 
των γραμμάτων. 

2. Το Ανώτατο Επιστημονικό Συμβούλιο συγκαλείται 
από τον Πρόεδρό του και απαρτίζεται από τρεις Καθη¬ 
γητές Ανώτατης Εκπαίδευσης που ορίζονται από τον 
Υπουργό Εθνικής Παιδείας και Θρησκευμάτων και τρεις 
εκπροσώπους της Εκκλησίας που ορίζονται δύο από 
τη Διαρκή Ιερά Σύνοδο της Εκκλησίας της Ελλάδος και 
ένας από την Ιερά Επαρχιακή Σύνοδο της Εκκλησίας της 
Κρήτης. Με απόφαση του Υπουργού Εθνικής Παιδείας 
και Θρησκευμάτων ένα από τα μέλη του Συμβουλίου 
ορίζεται ως Αντιπρόεδρος. 

3. Το Ανώτατο Επιστημονικό Συμβούλιο είναι αρμόδιο για: 
α) το συντονισμό των δραστηριοτήτων των Ανωτάτων 

Εκκλησιαστικών Ακαδημιών με σκοπό τη συνεχή αναβάθ¬ 
μιση της παρεχόμενης εκπαίδευσης, 
β) την αξιολόγηση και την αναθεώρηση, όποτε απαι¬ 
τείται, της παρεχόμενης εκπαίδευσης, με κριτήριο την 
Ορθόδοξη Πίστη και Παράδοση και τα ευρήματα της 
διαδικασίας αξιολόγησης της παραγράφου 6 του άρ¬ 
θρου αυτού, 

γ) τον καθορισμό κατευθύνσεων επιστημονικής έρευ¬ 
νας για γνωστικά αντικείμενα που ενδιαφέρουν την Ορ¬ 
θόδοξη Εκκλησία στην Ελλάδα, 
δ) τη διατύπωση θέσεων, απόψεων, εισηγήσεων, προ¬ 
τάσεων και τη λήψη αποφάσεων κατά τις διατάξεις του 
νόμου αυτού. 

4. Η θητεία των μελών του Ανώτατου Επιστημονικού 
Συμβουλίου είναι τριετής. 

5. Ειδικότερα θέματα σχετικά με τη λειτουργία και την 
άσκηση των αρμοδιοτήτων του Ανώτατου Επιστημονι¬ 
κού Συμβουλίου ρυθμίζονται με απόφαση του Υπουργού 
Εθνικής Παιδείας και Θρησκευμάτων μετά από εισήγηση 
του Συμβουλίου αυτού. 

6. Οι Ανώτατες Εκκλησιαστικές Ακαδημίες υπόκεινται 
σε αξιολόγηση. Με προεδρικό διάταγμα που εκδίδεται 
ύστερα από πρόταση του Υπουργού Εθνικής Παιδείας και 
Θρησκευμάτων ρυθμίζονται οι σχετικές λεπτομέρειες. 

Άρθρο 7 

Όργανα Διοίκησης των Ανωτάτων 
Εκκλησιαστικών Ακαδημιών 

1. Όργανα Διοίκησης των Ανωτάτων Εκκλησιαστικών 
Ακαδημιών είναι το Ακαδημαϊκό Συμβούλιο, ο Πρόεδρος 
του Ακαδημαϊκού Συμβουλίου και ο Διευθυντής Σπου¬ 
δών. 

2. Το Ακαδημαϊκό Συμβούλιο αποτελείται από το σύνο¬ 
λο των μελών του Διδακτικού Προσωπικού και ασκεί τις 
ακόλουθες αρμοδιότητες και όσες άλλες προβλέπονται 
από επί μέρους διατάξεις της κείμενης νομοθεσίας: 

α) καταρτίζει ή και αναθεωρεί τα προγράμματα σπου¬ 
δών και τα υποβάλλει στο Ανώτατο Επιστημονικό Συμ¬ 
βούλιο, 

β) εκλέγει το Ειδικό Διδακτικό Προσωπικό και Ειδικό 
Τεχνικό και Εργαστηριακό Προσωπικό των Ανωτάτων 
Εκκλησιαστικών Ακαδημιών, 
γ) υποβάλλει στο Ανώτατο Επιστημονικό Συμβούλιο 
προτάσεις για την πρόσκληση επισκεπτών καθηγητών και 
την πρόσληψη του έκτακτου διδακτικού προσωπικού, 
δ) επιλαμβάνεται κάθε σπουδαστικού θέματος, όπως 
εγγραφών, μετεγγραφών, φοίτησης, φοιτητικής μέριμνας 
και πειθαρχικών κυρώσεων κατά φοιτητών, 


ε) υποβάλλει προτάσεις για σύσταση θέσεων προσω¬ 
πικού, καθώς και την ίδρυση, κατάργηση ή μετονομασία 
εργαστηρίων και λοιπών μονάδων, 

στ) εκλέγει μεταξύ των μελών του τον Διευθυντή 
Σπουδών κατά τις διατάξεις της παραγράφου 3(β) του 
άρθρου αυτού. 

3. Ο Πρόεδρος του Ακαδημαϊκού Συμβουλίου και ο Δι¬ 
ευθυντής Σπουδών είναι Καθηγητές ή Αναπληρωτές Κα¬ 
θηγητές της οικείας Ανώτατης Εκκλησιαστικής Ακαδημί¬ 
ας. Δεν μπορεί το ίδιο πρόσωπο να κατέχει ταυτόχρονα 
τη θέση του Προέδρου του Ακαδημαϊκού Συμβουλίου και 
του Διευθυντή Σπουδών. 

α) Ο Πρόεδρος του Ακαδημαϊκού Συμβουλίου ορίζεται 
από το Ανώτατο Επιστημονικό Συμβούλιο. Αν ο Πρόεδρος 
του Ακαδημαϊκού Συμβουλίου ελλείπει ή παραιτείται, το 
Ανώτατο Επιστημονικό Συμβούλιο ορίζει για το υπόλοιπο 
της θητείας νέο Πρόεδρο εντός δέκα (10) ημερών από τη 
σχετική διαπίστωση ή από την παραίτηση. Δεν μπορεί 
να οριστεί το ίδιο πρόσωπο στη θέση του Προέδρου 
του Ακαδημαϊκού Συμβουλίου περισσότερες από δύο 
φορές. 

β) Ο Διευθυντής Σπουδών εκλέγεται από το Ακαδημαϊ¬ 
κό Συμβούλιο σε ειδική συνεδρίαση, την οποία συγκαλεί 
ο Πρόεδρος του Ακαδημαϊκού Συμβουλίου, τουλάχιστον 
ένα (1) μήνα πριν από τη λήξη του τελευταίου ακαδη¬ 
μαϊκού έτους της θητείας του. Αν ο Πρόεδρος του Ακα¬ 
δημαϊκού Συμβουλίου δεν συγκαλέσει εμπροθέσμως το 
Ακαδημαϊκό Συμβούλιο, τότε την ειδική αυτή συνεδρία¬ 
ση συγκαλεί ο Πρόεδρος του Ανώτατου Επιστημονικού 
Συμβουλίου. Αν ο Διευθυντής Σπουδών ελλείπει ή πα- 
ραιτείται, η ειδική αυτή συνεδρίαση του Ακαδημαϊκού 
Συμβουλίου συγκαλείται από τον Πρόεδρο του Ανώτα¬ 
του Επιστημονικού Συμβουλίου εντός δέκα (10) ημερών 
από τη σχετική διαπίστωση ή από την παραίτηση. Στην 
περίπτωση αυτή ο Διευθυντής Σπουδών εκλέγεται για 
το υπόλοιπο της θητείας. Δεν μπορεί να εκλεγεί το ίδιο 
πρόσωπο στη θέση του Διευθυντή Σπουδών περισσό¬ 
τερες από δύο φορές. 

4. Η θητεία του Προέδρου του Ακαδημαϊκού Συμβουλί¬ 
ου και του Διευθυντή Σπουδών είναι τριετής και αρχίζει 
από το επόμενο ακαδημαϊκό έτος από τον ορισμό ή την 
εκλογή του. 

5. Ο ορισμός του Προέδρου του Ακαδημαϊκού Συμβου¬ 
λίου και η εκλογή του Διευθυντή Σπουδών υποβάλλονται 
από το Ανώτατο Επιστημονικό Συμβούλιο στον Υπουργό 
Εθνικής Παιδείας και Θρησκευμάτων, ο οποίος, εντός 
αποκλειστικής προθεσμίας εξήντα (60) ημερών, προβαί¬ 
νει σε έλεγχο νομιμότητας και στη συνέχεια εκδίδει τις 
σχετικές διαπιστωτικές πράξεις διορισμού που δημοσι¬ 
εύονται στην Εφημερίδα της Κυβερνήσεως. 

6. Ο Πρόεδρος του Ακαδημαϊκού Συμβουλίου ασκεί τις 
ακόλουθες αρμοδιότητες και όσες άλλες προβλέπονται 
από επί μέρους διατάξεις της κείμενης νομοθεσίας: 

α) διευθύνει την Ανώτατη Εκκλησιαστική Ακαδημία 
και την εκπροσωπεί δικαστικώς και εξωδίκως, επιβλέπει 
την τήρηση των νόμων και του Κανονισμού λειτουργίας 
της και μεριμνά για την καλή συνεργασία διδασκόντων 
και φοιτητών, 

β) συγκαλεί το Ακαδημαϊκό Συμβούλιο, καταρτίζει την 
ημερήσια διάταξη, προεδρεύει των εργασιών του και 
μεριμνά για την εφαρμογή των αποφάσεών του, 

γ) χορηγεί τις κάθε είδους άδειες στο προσωπικό της 
Ανώτατης Εκκλησιαστικής Ακαδημίας, 

δ) εισηγείται θέματα προς εξέταση στο Ανώτατο Επιστη¬ 
μονικό Συμβούλιο, στο πλαίσιο των αρμοδιοτήτων του, 

ε) εισηγείται στο Ανώτατο Επιστημονικό Συμβούλιο 
τον προϋπολογισμό και συντάσσει τον απολογισμό της 
Ακαδημίας, είναι διατάκτης των δαπανών της εντός των 
πιστώσεων του προϋπολογισμού και έχει την ευθύνη 
για τη διοίκηση και διαχείριση της κινητής και ακίνητης 
περιουσίας της, 

στ) προκηρύσσει τις θέσεις του διδακτικού προσωπι¬ 
κού όλων των κατηγοριών της οικείας Ανώτατης Εκκλη¬ 
σιαστικής Ακαδημίας, 

ζ) υπογράφει τους τίτλους, τα πιστοποιητικά και τις 
βεβαιώσεις σπουδών, 

η) κατευθύνει και συντονίζει το έργο της Γραμματείας 
και είναι υπεύθυνος για την τήρηση των βιβλίων και των 
αρχείων της Ακαδημίας. 

7. Τον Πρόεδρο του Ακαδημαϊκού Συμβουλίου, ελλεί- 
ποντα, απόντα ή κωλυόμενο, αναπληρώνει προσωρινά 
ο Διευθυντής Σπουδών του Προγράμματος Ιερατικών 
Σπουδών. 

8. Ο Διευθυντής Σπουδών συντονίζει το διδακτικό έργο 
του προγράμματος σπουδών και εισηγείται στο Ακα¬ 
δημαϊκό Συμβούλιο κάθε θέμα που κρίνεται αναγκαίο 
για την απρόσκοπτη λειτουργία του προγράμματος. Αν 
στην ίδια Ανώτατη Εκκλησιαστική Ακαδημία οργανωθούν 
και λειτουργήσουν περισσότερα του ενός προγράμματα 
σπουδών, σύμφωνα με τις διατάξεις του άρθρου 5 του νό¬ 
μου αυτού, το οικείο Ακαδημαϊκό Συμβούλιο εκλέγει τον 
Διευθυντή Σπουδών του αντίστοιχου προγράμματος. 

9. Τη διοικητική και γραμματειακή υποστήριξη κάθε 
Ανώτατης Εκκλησιαστικής Ακαδημίας εξασφαλίζει η 
Γραμματεία της. Η Γραμματεία είναι οργανική διοικητική 
μονάδα σε επίπεδο Διεύθυνσης και αυτής προΐσταται ο 
Γραμματέας της Ανώτατης Εκκλησιαστικής Ακαδημίας. 
Ο Γραμματέας της Ανώτατης Εκκλησιαστικής Ακαδη¬ 
μίας παρίσταται στις Συνεδριάσεις του Ακαδημαϊκού 
Συμβουλίου χωρίς δικαίωμα ψήφου. Με απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομίας και Οικονομικών και Εθνικής Παι¬ 
δείας και Θρησκευμάτων, μετά από γνώμη του Ανώτατου 
Επιστημονικού Συμβουλίου, ορίζονται τα Τμήματα από 
τα οποία συγκροτείται κάθε Γραμματεία και οι αρμοδι¬ 
ότητες αυτών. 

10. Ο Πρόεδρος του Ακαδημαϊκού Συμβουλίου με από¬ 
φασή του, που δημοσιεύεται στην Εφημερίδα της Κυ- 
βερνήσεως, μπορεί να μεταβιβάζει στον Γραμματέα το 
δικαίωμα να υπογράφει «με εντολή Προέδρου του Ακα¬ 
δημαϊκού Συμβουλίου» αποφάσεις, έγγραφα, εντάλματα 
μέχρι του ποσού των πενήντα χιλιάδων ευρώ, εντολές 
ή πράξεις που εκδίδονται, σύμφωνα με τις κείμενες δι¬ 
ατάξεις. 

Άρθρο 8 

Προσωπικό Ανωτάτων Εκκλησιαστικών Ακαδημιών 

1. Το προσωπικό των Ανωτάτων Εκκλησιαστικών Ακα¬ 
δημιών διακρίνεται σε τακτικό και έκτακτο. Το τακτικό 
προσωπικό των Ανωτάτων Εκκλησιαστικών Ακαδημιών 
καλύπτει πάγιες και διαρκείς ανάγκες και διορίζεται με 
σχέση δημοσίου δικαίου σε κενές οργανικές θέσεις. 

2. Στο τακτικό προσωπικό ανήκουν: 

α) το Διδακτικό Προσωπικό, 

β) το Ειδικό Διδακτικό Προσωπικό (Ε.ΔΙ.Π.) και Ειδικό 
Τεχνικό και Εργαστηριακό Προσωπικό (Ε.Τ.Ε.Π.), 


γ) το Διοικητικό Προσωπικό. 

3. Στο έκτακτο προσωπικό ανήκουν: 

α) οι Επισκέπτες Καθηγητές και 

β) οι Ειδικοί Επιστήμονες. 

4. Το προσωπικό των Ανωτάτων Εκκλησιαστικών Ακα¬ 
δημιών, εκτός από τα ειδικά τυπικά προσόντα, που ορί¬ 
ζονται αναλόγως της κατηγορίας, της βαθμίδας ή του 
κλάδου που διορίζεται ή προσλαμβάνεται, πρέπει να έχει 
τα γενικά προσόντα που ορίζονται από τον Υπαλληλικό 
Κώδικα και τα άρθρα 7 και 8 του Κανονισμού 5/1978 
(ΦΕΚ 48 Α'). 

5. Με προεδρικά διατάγματα, που εκδίδονται με πρότα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης, Εθνικής Παιδείας και Θρησκευμάτων και 
Οικονομίας και Οικονομικών, μετά από σύμφωνη γνώμη 
του Ανώτατου Επιστημονικού Συμβουλίου: 

α) ιδρύονται, καταργούνται, συγχωνεύονται ή μετο¬ 
νομάζονται κλάδοι ή ειδικότητες του προσωπικού κάθε 
Ανώτατης Εκκλησιαστικής Ακαδημίας και 

β) συνιστώνται, καταργούνται, συγχωνεύονται, μετα- 
φέρονται ή ανακατανέμονται οι θέσεις προσωπικού κάθε 
Ανώτατης Εκκλησιαστικής Ακαδημίας, ορίζονται τα προ¬ 
σόντα διορισμού κατά κατηγορία, κλάδο ή ειδικότητα και 
ρυθμίζεται κάθε άλλη αναγκαία λεπτομέρεια. 

6. Με απόφαση των Υπουργών Εθνικής Παιδείας και 
Θρησκευμάτων και Οικονομίας και Οικονομικών, που εκ- 
δίδεται το αργότερο μέχρι το Μάρτιο κάθε έτους, μετά 
από αιτιολογημένη γνώμη του Ακαδημαϊκού Συμβουλίου 
της οικείας Ανώτατης Εκκλησιαστικής Ακαδημίας και 
πρόταση του Ανώτατου Επιστημονικού Συμβουλίου, ορί¬ 
ζονται οι θέσεις προσωπικού, ανά κατηγορία, κλάδο ή 
ειδικότητα, σε κάθε Ανώτατη Εκκλησιαστική Ακαδημία, 
που μπορούν να πληρωθούν μέσα στο έτος. 

Άρθρο 9 

Διδακτικό Προσωπικό 

1. Το Διδακτικό Προσωπικό των Ανωτάτων Εκκλησια¬ 
στικών Ακαδημιών αποτελείται από Καθηγητές, Αναπλη¬ 
ρωτές Καθηγητές, Επίκουρους Καθηγητές και Λέκτορες. 
Οι θέσεις των μελών του Διδακτικού Προσωπικού είναι 
ενιαίες. 

2. Τα μέλη του Διδακτικού Προσωπικού των Ανωτάτων 
Εκκλησιαστικών Ακαδημιών είναι δημόσιοι λειτουργοί, οι 
οποίοι απολαμβάνουν λειτουργικής ανεξαρτησίας, κατά 
την άσκηση των καθηκόντων τους. Τα μέλη έχουν την 
υποχρέωση να παρέχουν διδακτικό, ερευνητικό - επιστη¬ 
μονικό και διοικητικό έργο, σύμφωνα με το νόμο αυτόν. 

α) Οι Καθηγητές και οι Αναπληρωτές Καθηγητές εκλέ¬ 
γονται ως μόνιμοι, οι Επίκουροι Καθηγητές και οι Λέκτο¬ 
ρες με τριετή θητεία. 

β) Οι Λέκτορες, μετά τη συμπλήρωση τριών (3) ετών 
στη βαθμίδα αυτή και πριν από τη συμπλήρωση επτά 
(7) ετών, έχουν το δικαίωμα να ζητήσουν την προκήρυξη 
της θέσης τους στη βαθμίδα του Επίκουρου Καθηγητή, 
η κρίση για την οποία γίνεται με ανοικτές διαδικασίες, 
μέχρι δύο φορές υπό τις εξής προϋποθέσεις: Αν κατά 
την πρώτη κρίση εκλεγεί άλλος υποψήφιος λήγει αυ¬ 
τοδικαίως η θητεία τους, ενώ αν η κρίση αποβεί άγονη 
παραμένουν στη θέση τους και δικαιούνται μέσα στον 
υπόλοιπο χρόνο μέχρι τη συμπλήρωση των επτά (7) 
ετών από τον αρχικό διορισμό τους να ζητήσουν για 
δεύτερη φορά την προκήρυξη της θέσης στη βαθμίδα 
του Επίκουρου Καθηγητή. Αν και κατά τη δεύτερη κρίση 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


167 


η διαδικασία αποβεί άγονη ή εκλεγεί άλλος υποψήφιος, 
λήγει αυτοδικαίως η θητεία τους. 

γ) Οι Επίκουροι Καθηγητές, μετά από τη συμπλήρω¬ 
ση τριών (3) ετών παραμονής στη βαθμίδα αυτή, έχουν 
δικαίωμα να υποβάλουν αίτηση για μονιμοποίηση στη 
βαθμίδα αυτή το αργότερο μέσα σε δύο (2) μήνες από 
τη συμπλήρωση της τριετίας. Αν δεν υποβάλλουν αίτηση 
ή δεν μονιμοποιηθούν, λήγει αυτοδικαίως η θητεία τους. 
Εαν υπάρξει θετική κρίση μονιμοποιούνται στη βαθμίδα 
αυτή και στη συνέχεια έχουν το δικαίωμα να ζητήσουν 
την προκήρυξη της θέσης τους στη βαθμίδα του Ανα¬ 
πληρωτή Καθηγητή μέχρι δύο φορές που θα απέχουν 
μεταξύ τους τουλάχιστον τρία (3) έτη. Εάν η δεύτερη 
κρίση για εξέλιξη είναι αρνητική, λήγει η θητεία τους και 
μπορούν να ζητήσουν μέσα σε αποκλειστική προθεσμία 
τριών (3) μηνών από την ημερομηνία της διεξαγωγής της 
κρίσης αυτής, με αίτησή τους, τη μετάταξή τους με βαθ¬ 
μό Α' σε κενή οργανική θέση της δημόσιας εκπαίδευσης, 
κατά προτεραιότητα της Εκκλησιαστικής Εκπαίδευσης 
ή του Δημοσίου ή των νομικών προσώπων δημοσίου 
δικαίου, στην οποία διορίζονται κατά προτεραιότητα. 

δ) Οι Αναπληρωτές Καθηγητές, μετά από τη συμπλή¬ 
ρωση τριών (3) ετών στη βαθμίδα αυτή, έχουν δικαίωμα 
να ζητήσουν την προκήρυξη της θέσης τους στη βαθ¬ 
μίδα του Καθηγητή μέχρι δύο φορές, που θα απέχουν 
μεταξύ τους τουλάχιστον τρία (3) έτη. 

3. Το Διδακτικό Προσωπικό, ανάλογα με το καθεστώς 
απασχόλησης, εντάσσεται στις κατηγορίες: 
α) της πλήρους απασχόλησης και 
β) της μερικής απασχόλησης. 

Άρθρο 10 

Προσόντα διορισμού διδακτικού προσωπικού 

1. Για εκλογή σε θέση διδακτικού προσωπικού των Ανω- 
τάτων Εκκλησιαστικών Ακαδημιών αναγκαία προϋπόθε¬ 
ση είναι η κατοχή διδακτορικού διπλώματος σχετικού με 
το γνωστικό αντικείμενο της προκηρυσσόμενης θέσης. 
Για τη διαπίστωση της συνάφειας του αντικειμένου της 
διδακτορικής διατριβής ή του όλου ερευνητικού ή επι¬ 
στημονικού εν γένει έργου των υποψηφίων με το γνωστι¬ 
κό αντικείμενο της υπό πλήρωση θέσης, αποφαίνεται το 
Ανώτατο Επιστημονικό Συμβούλιο μετά από γνώμη του 
οικείου Ακαδημαϊκού Συμβουλίου, η οποία διατυπώνεται 
μετά από εισήγηση Τριμελούς Επιτροπής που συγκρο¬ 
τείται με απόφασή του από μέλη του ίδιου ή συναφούς 
γνωστικού αντικειμένου της Ανώτατης Εκκλησιαστικής 
Ακαδημίας ή, εφόσον δεν υπάρχουν ή δεν επαρκούν, από 
μέλη του διδακτικού προσωπικού των λοιπών Ανωτάτων 
Εκκλησιαστικών Ακαδημιών, ή, εφόσον και στην περίπτω¬ 
ση αυτή δεν επαρκούν, από μέλη του διδακτικού προ¬ 
σωπικού των Ιδρυμάτων Ανώτατης Εκπαίδευσης, κατά 
προτεραιότητα των βαθμιδών Καθηγητή ή Αναπληρωτή 
Καθηγητή. Με την απόφαση ορισμού της Τριμελούς Επι¬ 
τροπής ορίζεται και ο Πρόεδρός της. 

2. Η προϋπόθεση κατοχής διδακτορικού διπλώματος 
δεν ισχύει κατ’ εξαίρεση, για γνωστικά αντικείμενα 
εξαιρετικής και αδιαμφισβήτητης ιδιαιτερότητας, για 
τα οποία δεν είναι δυνατή ή συνήθης η εκπόνηση διδα¬ 
κτορικής διατριβής. Με προεδρικό διάταγμα, που εκδί- 
δεται με πρόταση του Υπουργού Εθνικής Παιδείας και 
Θρησκευμάτων, μετά από σύμφωνη γνώμη του Ανώτατου 
Επιστημονικού Συμβουλίου, καθορίζονται τα γνωστικά 
αντικείμενα, τα προσόντα και οι προϋποθέσεις, που μπο¬ 
ρούν να υποκαθιστούν το διδακτορικό δίπλωμα. 


3. α) Για εκλογή σε θέση Λέκτορα απαιτούνται: 
αα) Τουλάχιστον διετής εκπαιδευτική εμπειρία σε ελ¬ 
ληνικό Ιδρυμα Ανώτατης Εκπαίδευσης ή ομοταγές του 
εξωτερικού ή τετραετής εκπαιδευτική πείρα σε Ανώτε¬ 
ρες Εκκλησιαστικές Σχολές της ημεδαπής ή αναγνωρι¬ 
σμένες της αλλοδαπής ή αναγνωρισμένο επαγγελματικό 
έργο σε σχετικό επιστημονικό πεδίο ή πενταετές ποι¬ 
μαντικό έργο και πιστοποιημένη παιδαγωγική επάρκεια 
ή συνδυασμός των παραπάνω. 

ββ) Δύο τουλάχιστον πρωτότυπες δημοσιεύσεις σε επι¬ 
στημονικά περιοδικά, εκτός από τη διδακτορική διατριβή, 
είτε αυτοδύναμες είτε σε συνεργασία με άλλους επιστή¬ 
μονες, που να προάγουν την επιστήμη στο αντίστοιχο 
γνωστικό αντικείμενο ή διαζευκτικώς μία τουλάχιστον 
δημοσίευση της ίδιας ποιότητας και ετήσια τουλάχιστον 
αυτοδύναμη διδασκαλία σε ελληνικό Ίδρυμα Ανώτατης 
Εκπαίδευσης ή ομοταγές του εξωτερικού, συμπληρωμέ¬ 
νη κατά το χρόνο της κρίσης. Για την εκλογή θα συνεκτι- 
μάται κατά πόσο το συνολικό έργο του υποψηφίου τον 
καθιστά ικανό για αυτοδύναμη διδασκαλία και παρέχει 
προοπτικές για παραπέρα εξέλιξή του. 

β) Για εκλογή ή εξέλιξη σε θέση Επίκουρου Καθηγητή 
απαιτούνται: 

αα) Τουλάχιστον δύο (2) χρόνια αυτοδύναμης διδασκα¬ 
λίας, μετά την απόκτηση του διδακτορικού διπλώματος 
στο γνωστικό αντικείμενο της προκηρυσσόμενης θέσης 
ή τουλάχιστον δύο (2) χρόνια εργασίας σε αναγνωρι¬ 
σμένα ερευνητικά κέντρα της χώρας ή της αλλοδαπής 
ή αναγνωρισμένο επαγγελματικό έργο σε σχετικό επι¬ 
στημονικό πεδίο ή συνδυασμός των παραπάνω. 

ββ) Πρωτότυπες δημοσιεύσεις σε επιστημονικά περι¬ 
οδικά είτε αυτοδύναμες είτε σε συνεργασία με άλλους 
επιστήμονες ή πρωτότυπη επιστημονική μονογραφία, 
πέρα από τη διδακτορική διατριβή ή συνδυασμός των 
παραπάνω. Για την εκλογή θα συνεκτιμάται κατά πόσο 
το συνολικό έργο του υποψηφίου θεμελιώνει προοπτικές 
ακαδημαϊκής εξέλιξής του, ενώ για την εξέλιξή του θα 
πρέπει ικανό μέρος του επιστημονικού ή συγγραφικού 
έργου να έχει εκπονηθεί στη βαθμίδα αυτή. 

γ) Για εκλογή ή εξέλιξη σε θέση Αναπληρωτή Καθηγητή 
απαιτούνται: 

αα) Τουλάχιστον τέσσερα (4) χρόνια αυτοδύναμης δι¬ 
δασκαλίας, μετά την απόκτηση του διδακτορικού διπλώ¬ 
ματος στο γνωστικό αντικείμενο της προκηρυσσόμενης 
θέσης ή τουλάχιστον τέσσερα (4) χρόνια εργασίας σε 
αναγνωρισμένα ερευνητικά κέντρα της χώρας ή της 
αλλοδαπής ή αναγνωρισμένο επαγγελματικό έργο σε 
σχετικό επιστημονικό πεδίο ή συνδυασμός των παρα¬ 
πάνω. 

ββ) Πρωτότυπες δημοσιεύσεις σε επιστημονικά πε¬ 
ριοδικά, από τις οποίες ένας αριθμός πρέπει να είναι 
αυτοδύναμες ή πρωτότυπες επιστημονικές μονογραφίες. 
Για την εκλογή συνεκτιμάται κατά πόσο το συνολικό 
έργο του υποψηφίου έχει συμβάλει στην πρόοδο της 
επιστήμης και αναγνωρίζεται από άλλους ερευνητές, 
ενώ για την εξέλιξη θα πρέπει ικανό μέρος του επιστη¬ 
μονικού ή συγγραφικού έργου να έχει εκπονηθεί στη 
βαθμίδα αυτή. 

δ) Για εκλογή ή εξέλιξη σε θέση Καθηγητή απαιτού¬ 
νται: 

αα) Τουλάχιστον έξι (6) χρόνια αυτοδύναμης διδασκα¬ 
λίας, μετά την απόκτηση του διδακτορικού διπλώματος 
στο γνωστικό αντικείμενο της προκηρυσσόμενης θέσης, 




168 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


με τεκμηριωμένη συμβολή στη διαμόρφωση και διδασκα¬ 
λία της ύλης δύο τουλάχιστον μαθημάτων ή τουλάχιστον 
έξι (6) χρόνια διδακτικού έργου σε Θεολογικές Σχολές 
της χώρας ή της αλλοδαπής, με τεκμηριωμένη συμβολή 
στην εμβάθυνση και θεολογικών ζητημάτων ή εκτεταμέ¬ 
νο επαγγελματικό έργο σε σχετικό επιστημονικό πεδίο 
ή συνδυασμός των παραπάνω. 

ββ) Πρωτότυπες δημοσιεύσεις σε επιστημονικά πε¬ 
ριοδικά από τις οποίες ένας αριθμός πρέπει να είναι 
αυτοδύναμες ή πρωτότυπες επιστημονικές μονογραφί¬ 
ες. Για την εκλογή του θα συνεκτιμάται κατά πόσο το 
συνολικό επιστημονικό έργο του υποψηφίου έχει ανα¬ 
γνωριστεί διεθνώς για τη συμβολή του στην πρόοδο 
της επιστήμης. 

4. Εάν το ερευνητικό και το γενικότερο επιστημονικό 
έργο ενός υποψηφίου είναι υψηλής στάθμης και διεθνώς 
αναγνωρισμένο ή ο υποψήφιος είναι ή έχει διατελέσει 
Καθηγητής Πανεπιστημίου της ημεδαπής ή ομοταγούς 
Σχολής του εξωτερικού, επιτρέπεται κατ’ εξαίρεση η 
εκλογή ή εξέλιξη κατά τις προηγούμενες παραγράφους, 
χωρίς τον περιορισμό του απαιτούμενου ελάχιστου 
χρόνου διδασκαλίας ή εκπαιδευτικής πείρας μετά από 
αιτιολογημένη πρόταση του Ακαδημαϊκού Συμβουλίου 
και ανεξαρτήτως χρόνου απόκτησης των προσόντων, 
εφόσον λαμβάνεται ειδική απόφαση με πλειοψηφία 
τουλάχιστον πέντε μελών του Ανωτάτου Επιστημονι¬ 
κού Συμβουλίου, ως προς τη συνδρομή των ανωτέρω 
εξαιρετικών προϋποθέσεων. 

5. Στοιχεία τα οποία συνεκτιμώνται ιδιαίτερα κατά την 
κρίση για την κατάληψη θέσεως διδακτικού προσωπικού 
είναι το χριστιανικό και δημοκρατικό ήθος, η προσωπικό¬ 
τητα του υποψηφίου και η κοινωνική του προσφορά. 

Άρθρο 11 

Διαδικασία πλήρωσης θέσεων διδακτικού προσωπικού 

1. Η πλήρωση κενών θέσεων διδακτικού προσωπικού 
των Ανωτάτων Εκκλησιαστικών Ακαδημιών γίνεται με 
προκήρυξη, η οποία δημοσιεύεται στην Εφημερίδα της 
Κυβερνήσεως. 

2. Η προκήρυξη γίνεται με απόφαση του Προέδρου 
του Ακαδημαϊκού Συμβουλίου, μετά από πρόταση του 
Ακαδημαϊκού Συμβουλίου της οικείας Ακαδημίας. Στην 
προκήρυξη αναφέρεται η βαθμίδα και το γνωστικό αντι¬ 
κείμενο της υπό πλήρωση θέσης. Η προκήρυξη μπορεί 
να αναφέρεται μόνο σε μία βαθμίδα ή σε συνδυασμό 
βαθμιδών είτε Καθηγητή και Αναπληρωτή Καθηγητή είτε 
Επίκουρου Καθηγητή και Λέκτορα. 

3. Ο Πρόεδρος του Ακαδημαϊκού Συμβουλίου της οικεί¬ 
ας Ακαδημίας μέσα σε δέκα (10) ημέρες από τη γνωστο¬ 
ποίηση του Φύλλου της Εφημερίδας της Κυβερνήσεως 
ανακοινώνει στον ημερήσιο τύπο, σε δύο εφημερίδες των 
Αθηνών και από μία στις πόλεις όπου εδρεύει Ανώτατη 
Εκκλησιαστική Ακαδημία, περίληψη της προκήρυξης με 
τον αριθμό του ΦΕΚ και την ημερομηνία λήξεως της 
προθεσμίας υποβολής υποψηφιοτήτων. Η προκήρυξη 
καταχωρείται στο Διαδίκτυο, στην ιστοσελίδα της οι¬ 
κείας Ανώτατης Εκκλησιαστικής Ακαδημίας, καθώς και 
στην ιστοσελίδα του Υπουργείου Εθνικής Παιδείας και 
Θρησκευμάτων. Η προθεσμία υποβολής υποψηφιοτήτων 
ορίζεται σε τριάντα (30) ημέρες και αρχίζει από την 
επομένη της ημερομηνίας της τελευταίας δημοσίευσης 
στον τύπο. Μέσα στην αποκλειστική προθεσμία των τρι¬ 
άντα (30) ημερών υποβάλλονται στην οικεία Ακαδημία οι 


αιτήσεις των υποψηφίων μαζί με τα αναγκαία για την κρί¬ 
ση δικαιολογητικά, μεταξύ των οποίων το βιογραφικό ση¬ 
μείωμα, αντίγραφο των τίτλων σπουδών (προπτυχιακών 
και μεταπτυχιακών) των υποψηφίων, αναλυτικό υπόμνημα 
για τα υποβαλλόμενα πρωτότυπα επιστημονικά δημοσι¬ 
εύματα, σε έξι αντίγραφα, καθώς και δύο αντίγραφα των 
πρωτότυπων επιστημονικών δημοσιευμάτων. 

4. Για την αξιολόγηση των υποψηφίων για τις προ- 
κηρυχθείσες θέσεις του διδακτικού προσωπικού απο- 
φαίνεται το Ακαδημαϊκό Συμβούλιο, μετά από εισήγηση 
Τριμελούς Επιτροπής που συγκροτείται με απόφασή του 
από μέλη του ίδιου ή συναφούς γνωστικού αντικειμένου 
της οικείας Ακαδημίας ή, εφόσον δεν υπάρχουν ή δεν 
επαρκούν, από μέλη του διδακτικού προσωπικού των 
λοιπών Ανωτάτων Εκκλησιαστικών Ακαδημιών, ή, εφόσον 
και στην περίπτωση αυτή δεν επαρκούν, από μέλη του 
διδακτικού προσωπικού των Ιδρυμάτων Ανώτατης Εκπαί¬ 
δευσης, κατά προτεραιότητα των βαθμιδών Καθηγητή ή 
Αναπληρωτή Καθηγητή. Με την απόφαση ορισμού της 
Τριμελούς Επιτροπής ορίζεται και ο Πρόεδρός της. 

5. Η Τριμελής Εισηγητική Επιτροπή μέσα σε προθεσμία 
σαράντα (40) ημερών από τον ορισμό της υποβάλλει 
στο Ακαδημαϊκό Συμβούλιο ειδικά αιτιολογημένη έκθεση 
που περιλαμβάνει: 

α) αναλυτική παρουσίαση και αξιολόγηση του έργου 
και της προσωπικότητας των υποψηφίων και κρίση για 
την προσφορά τους στην πρόοδο της επιστήμης, 

β) γνώμη για το βαθμό ανταπόκρισης των υποψηφίων 
στα απαιτούμενα νόμιμα προσόντα και 

γ) αξιολογική κατάταξη των υποψηφίων. 

6. Αν μέσα στην οριζόμενη προθεσμία δεν κατατεθεί 
η σχετική έκθεση, το Ακαδημαϊκό Συμβούλιο αποφασίζει 
για τη διαδικασία αξιολόγησης των υποψηφίων και επιλέ¬ 
γει τον επικρατέστερο με ειδική, σαφή και εμπεριστατω¬ 
μένη αιτιολόγηση. Το Ακαδημαϊκό Συμβούλιο συνέρχεται 
σε ειδική προς τούτο συνεδρίαση στην οποία, εάν δεν 
επιτευχθεί απαρτία, επαναλαμβάνεται υποχρεωτικώς 
εντός δεκαπέντε (15) ημερών. 

7. Η απόφαση του Ακαδημαϊκού Συμβουλίου με τα 
σχετικά πρακτικά διαβιβάζονται στο Ανώτατο Επιστη¬ 
μονικό Συμβούλιο, το οποίο ελέγχει τη νομιμότητα της 
διαδικασίας και μετά διαβιβάζει την απόφασή του και 
τα σχετικά έγγραφα στον Υπουργό Εθνικής Παιδείας 
και Θρησκευμάτων, ο οποίος αφού προβεί εκ νέου σε 
έλεγχο νομιμότητας εκδίδει τη σχετική πράξη του διο¬ 
ρισμού, η οποία και δημοσιεύεται στην Εφημερίδα της 
Κυβερνήσεως. Αν διαπιστωθεί έλλειψη νομιμότητας στην 
όλη διαδικασία εκλογής, η απόφαση αναπέμπεται στο 
Ακαδημαϊκό Συμβούλιο, από το Ανώτατο Επιστημονικό 
Συμβούλιο ή τον Υπουργό Εθνικής Παιδείας και Θρησκευ¬ 
μάτων, αναλόγως του σταδίου της διαδικασίας. 

8. Όσοι διορίζονται σε θέση διδακτικού προσωπικού, 
οφείλουν μέσα σε τρεις (3) μήνες από την κοινοποίηση 
της απόφασης διορισμού να αναλάβουν τα καθήκοντά 
τους. Η σχετική με την ανάληψη των καθηκόντων πράξη 
εκδίδεται από τον Πρόεδρο του Ακαδημαϊκού Συμβου¬ 
λίου της Ανώτατης Εκκλησιαστικής Ακαδημίας. Μετά 
την πάροδο της προθεσμίας αυτής θεωρείται ότι οι 
παραπάνω δεν έχουν αποδεχτεί το διορισμό τους, οπότε 
και ανακαλείται η σχετική απόφαση διορισμού. Μετά τη 
δημοσίευση της ανάκλησης, η υπόθεση επαναφέρεται 
στο Ακαδημαϊκό Συμβούλιο, εφόσον υπάρχουν υποψήφιοι 
που είχαν λάβει μέρος στη σχετική διαδικασία εκλογής 

και είχαν τα νόμιμα προσόντα. Εάν ανακληθεί ο διορι¬ 
σμός, η διαδικασία συνεχίζεται χωρίς να απαιτείται νέα 
έγκριση ή πίστωση για πλήρωση της θέσεως. 

9. Θέσεις του διδακτικού προσωπικού των Ανωτάτων 
Εκκλησιαστικών Ακαδημιών, που κενώνονται για οποια¬ 
δήποτε αιτία, προκηρύσσονται, εκτός προγραμματισμού, 
σε οποιαδήποτε βαθμίδα και χωρίς να απαιτείται προ¬ 
ηγούμενη έγκριση, εφόσον εξακολουθεί να υφίσταται 
η πίστωση. 

10. Με απόφαση του Υπουργού Εθνικής Παιδείας και 
Θρησκευμάτων, που εκδίδεται μετά από πρόταση του 
Ανωτάτου Επιστημονικού Συμβουλίου, ρυθμίζονται ειδι¬ 
κότερα θέματα, που τυχόν ανακύπτουν από την εφαρ¬ 
μογή του άρθρου αυτού. 

Άρθρο 12 

Πειθαρχικές διατάξεις 

1. Τα μέλη του Διδακτικού Προσωπικού των Ανωτάτων 
Εκκλησιαστικών Ακαδημιών παύονται εξαιτίας ποινικής 
καταδίκης ή σοβαρού πειθαρχικού παραπτώματος, ύστε¬ 
ρα από απόφαση του Πειθαρχικού Συμβουλίου, σύμφωνα 
με τη διαδικασία του άρθρου αυτού. 

2. α. Πειθαρχικά παραπτώματα μελών του Διδακτικού 
Προσωπικού των Ανωτάτων Εκκλησιαστικών Ακαδημιών 
είναι: 

αα) η παράβαση των νόμιμων υποχρεώσεών τους, 
ββ) η επίδειξη διαγωγής που δεν αρμόζει στην αξι¬ 
οπρέπεια του Διδακτικού Προσωπικού των Ανωτάτων 
Εκκλησιαστικών Ακαδημιών ή επιδεικνύει διαγωγή που 
αντίκειται στην αποστολή των Ανωτάτων Εκκλησιαστι¬ 
κών Ακαδημιών, 

γγ) η ανακριβής ή μη πλήρης χρήση του καθηγητικού 
τίτλου των μελών του Διδακτικού Προσωπικού των Ανω¬ 
τάτων Εκκλησιαστικών Ακαδημιών από τα ίδια τα μέλη, 
δδ) η κατά τη διάρκεια του διδακτικού έτους υπαίτια 
απουσία μέλους του Διδακτικού Προσωπικού των Ανω¬ 
τάτων Εκκλησιαστικών Ακαδημιών πάνω από τριάντα 
(30) εργάσιμες ημέρες χωρίς άδεια, 
εε) η παράβαση των ασυμβιβάστων που αφορούν στο 
Διδακτικό Προσωπικό. 

β. Πειθαρχικές ποινές που επιβάλλονται σε μέλη του 
Διδακτικού Προσωπικού των Ανωτάτων Εκκλησιαστικών 
Ακαδημιών είναι: 
αα) έγγραφη επίπληξη, 

ββ) πρόστιμο, το οποίο δεν μπορεί να είναι κατώτερο 
του ενός δεκάτου ούτε ανώτερο ολοκλήρου του μηνι¬ 
αίου μισθού, 

γγ) προσωρινή παύση διάρκειας ενός μηνός μέχρις 
ενός έτους, 
δδ) οριστική παύση. 

Οι ανωτέρω πειθαρχικές ποινές επιβάλλονται ανάλογα 
με τη σοβαρότητα του παραπτώματος. Η πειθαρχική 
ποινή της οριστικής παύσης επιβάλλεται σε ιδιαιτέρως 
σοβαρές περιπτώσεις, κατά τις οποίες διαπιστώνεται 
έλλειψη συνείδησης των βασικών υποχρεώσεων του 
μέλους του Διδακτικού Προσωπικού των Ανωτάτων 
Εκκλησιαστικών Ακαδημιών ή η τέλεση πράξεων που 
πλήττουν σοβαρά το κύρος του σώματος των Ακαδημα¬ 
ϊκών Δασκάλων. Οι ανωτέρω ποινές επιβάλλονται μετά 
από προηγούμενη έγγραφη απολογία. Η οριστική παύση 
ενεργείται με απόφαση του Υπουργού Εθνικής Παιδείας 
και Θρησκευμάτων. 

3. Η πειθαρχική δίωξη ασκείται είτε αυτεπάγγελτα είτε 
κατόπιν αναφοράς και χωρίς υπαίτια καθυστέρηση από 


τον Πρόεδρο του Ακαδημαϊκού Συμβουλίου ή τον Διευ¬ 
θυντή Σπουδών της οικείας Ανώτατης Εκκλησιαστικής 
Ακαδημίας ή το Ανώτατο Επιστημονικό Συμβούλιο. Ο 
Υπουργός Εθνικής Παιδείας και Θρησκευμάτων μπορεί 
να ασκήσει πειθαρχική δίωξη, μετά από γνώμη του Ακα¬ 
δημαϊκού Συμβουλίου της οικείας Ανώτατης Εκκλησια¬ 
στικής Ακαδημίας. Η πειθαρχική ποινή επιβάλλεται από 
το Πειθαρχικό Συμβούλιο εντός αποκλειστικής προθε¬ 
σμίας έξι (6) μηνών από την παραπομπή της υπόθεσης 
στο Πειθαρχικό Συμβούλιο. Η σύνθεση του Πειθαρχικού 
Συμβουλίου ορίζεται πενταμελής ως εξής: 
α)Ένας Αντιπρόεδρος του Συμβουλίου Επικράτειας. 
β)Ένας Αντιπρόεδρος του Αρείου Πάγου. 
γ)Ένας Αντιπρόεδρος του Ελεγκτικού Συνεδρίου, 
οι οποίοι εάν ελλείπουν, απουσιάζουν ή κωλύονται, 
αναπληρούνται από τους νόμιμους αναπληρωτές τους. 

δ) Ο Πρόεδρος του Ακαδημαϊκού Συμβουλίου της οι¬ 
κείας Ανώτατης Εκκλησιαστικής Ακαδημίας και εάν κω¬ 
λύεται αναπληρώνεται από τον Διευθυντή Σπουδών της 
οικείας Ανώτατης Εκκλησιαστικής Ακαδημίας. 

ε)Ένας Πρόεδρος του Ακαδημαϊκού Συμβουλίου από 
άλλη Ανώτατη Εκκλησιαστική Ακαδημία, οριζόμενος με 
τον αναπληρωτή του με απόφαση του Υπουργού Εθνι¬ 
κής Παιδείας και Θρησκευμάτων, μετά από γνώμη του 
Ανώτατου Επιστημονικού Συμβουλίου. Πρόεδρος του 
Συμβουλίου είναι ο αρχαιότερος εκ των αντιπροέδρων 
του Συμβουλίου Επικράτειας και του Αρείου Πάγου που 
μετέχουν στο Πειθαρχικό Συμβούλιο. Χρέη γραμματέα 
του Συμβουλίου ασκεί ο Γραμματέας του Συμβουλίου 
Επικράτειας ή ο νόμιμος αναπληρωτής του. 

4. Στα μέλη και τον γραμματέα του Πειθαρχικού Συμβου¬ 
λίου καταβάλλεται αμοιβή κατά συνεδρίαση, το ύψος της 
οποίας ορίζεται με τη διαδικασία της περίπτωσης β' της πα¬ 
ραγράφου 2 του άρθρου 17 του ν. 3205/2003 (ΦΕΚ 297 Α'). 

5. Η παράλειψη άσκησης πειθαρχικής δίωξης από τα 
αρμόδια όργανα της οικείας Ανώτατης Εκκλησιαστικής 
Ακαδημίας αποτελεί πειθαρχικό παράπτωμα. 

6. Η πειθαρχική δίωξη δεν αναστέλλεται από την άσκη¬ 
ση ποινικής δίωξης, εκτός εάν το Πειθαρχικό Συμβούλιο 
αποφασίσει διαφορετικά. Σε αυτήν την περίπτωση το 
Πειθαρχικό Συμβούλιο μπορεί να αποφασίσει να απέχει 
ο εγκαλούμενος από την άσκηση των καθηκόντων του. 
Το μέλος Διδακτικού Προσωπικού υποχρεούται να απέχει 
από την άσκηση των καθηκόντων του εάν εκδοθεί κατ’ 
αυτού αμετάκλητο παραπεμπτικό βούλευμα για κακούρ¬ 
γημα ή πλημμέλημα από τα προβλεπόμενα στο άρθρο 
37 παρ. 1 περ. ε' του Κώδικα Οργανισμού Δικαστηρίων 
και Κατάστασης Δικαστικών Λειτουργών, που κυρώθηκε 
με το ν. 1756/1988 (ΦΕΚ 252 Α') ή ένταλμα προσωρινής 
κράτησης και του καταβάλλεται το ήμισυ των αποδοχών 
του. Η αποχή από την άσκηση των καθηκόντων παύει 
είτε με απόφαση του Πειθαρχικού Συμβουλίου είτε με 
αθωωτική απόφαση του ποινικού δικαστηρίου είτε με 
βούλευμα με το οποίο αποφασίζεται ότι δεν πρέπει να 
γίνει κατηγορία. Σε αυτήν την περίπτωση, μπορεί να 
αποδοθεί στο μέλος Διδακτικού Προσωπικού, το υπό¬ 
λοιπο ήμισυ των αποδοχών του ή μέρος αυτού, μετά από 
ειδικά αιτιολογημένη απόφαση του Πειθαρχικού Συμβου¬ 
λίου. Τα πειθαρχικά παραπτώματα παραγράφονται μετά 
την παρέλευση πενταετίας από τότε που τελέσθηκαν, 
εκτός εάν αποτελούν και αξιόποινες πράξεις, οπότε πα¬ 
ραγράφονται, με τη συμπλήρωση των χρονικών ορίων 
παραγραφής που ορίζει ο Ποινικός Κώδικας. 

7. Οι λεπτομέρειες της πειθαρχικής διαδικασίας για 
τα μέλη του Διδακτικού Προσωπικού των Ανωτάτων Εκ¬ 
κλησιαστικών Ακαδημιών προβλέπονται στον Κανονισμό 
Λειτουργίας τους. 

Άρθρο 13 

Ειδικό Διδακτικό Προσωπικό και Ειδικό Τεχνικό 
και Εργαστηριακό Προσωπικό 

1. Το Ειδικό Διδακτικό Προσωπικό και Ειδικό Τεχνικό 
και Εργαστηριακό Προσωπικό των Ανωτάτων Εκκλησι¬ 
αστικών Ακαδημιών επιτελεί ειδικό ή και εργαστηριακό 
διδακτικό έργο και διακρίνεταί: 

α) Στο Ειδικό Διδακτικό Προσωπικό (Ε.ΔΙ.Π.), τα μέλη 
του οποίου επιτελούν ειδικό διδακτικό έργο, που συ- 
νίσταται, κατά κύριο λόγο, στη θεωρητική διδασκαλία 
των αντικειμένων των ξένων γλωσσών, του σχεδίου, των 
εφαρμοσμένων τεχνών, της μουσικής και της φυσικής 
αγωγής και 

β) Στο Ειδικό Τεχνικό και Εργαστηριακό Προσωπικό 
(Ε.Τ.Ε.Π.), τα μέλη του οποίου επιτελούν εργαστηριακό 
- εφαρμοσμένο διδακτικό έργο, που συνίσταται, κατά κύ¬ 
ριο λόγο, στη διεξαγωγή εργαστηριακών και πρακτικών 
ασκήσεων στα πεδία των επιστημών που καλλιεργούνται 
από τις Ανώτατες Εκκλησιαστικές Ακαδημίες. 

2. α) Οι θέσεις ορίζονται χωριστά για το Ε.ΔΙ.Π. και 
το Ε.Τ.Ε.Π.. Στην προκήρυξη των θέσεων αναφέρονται 
η ειδικότητα ή ο κλάδος στον οποίο ανήκουν και τα 
ειδικότερα τυπικά προσόντα διορισμού. 

β) Για τις θέσεις του Ε.ΔΙ.Π. απαιτείται: 

αα) Πτυχίο Ιδρύματος ή Σχολής Ανώτατης Εκπαίδευ¬ 
σης, σχετικού με το αντικείμενο της διδασκαλίας και 

ββ) Συναφές διδακτορικό δίπλωμα ή εάν δεν υπάρχουν 
υποψήφιοι με διδακτορικό δίπλωμα, συναφές μεταπτυχι¬ 
ακό δίπλωμα ειδίκευσης ή εάν δεν υπάρχουν υποψήφιοι 
με συναφή μεταπτυχιακό τίτλο, τριετής τουλάχιστον 
εκπαιδευτική ή επαγγελματική προϋπηρεσία, σε πεδίο 
σχετικό με το προς διδασκαλία αντικείμενο. 

γ) Για τις θέσεις του Ε.Τ.Ε.Π. απαιτείται πτυχίο Ιδρύμα¬ 
τος ή Σχολής Ανώτατης Εκπαίδευσης των κατηγοριών 
ΠΕ και ΤΕ ή εάν δεν υπάρχουν υποψήφιοι με αυτά τα 
προσόντα, δίπλωμα Επαγγελματικής Κατάρτισης Ι.Ε.Κ. 
ή πτυχίο Β' Κύκλου σπουδών τεχνικού επαγγελματικού 
εκπαιδευτηρίου και τριετής τουλάχιστον εκπαιδευτική 
ή επαγγελματική προϋπηρεσία, σε πεδίο σχετικό με το 
εφαρμοσμένο διδακτικό έργο. 

3. Η πειθαρχική διαδικασία για τα μέλη του Ειδικού 
Διδακτικού Προσωπικού (Ε.ΔΙ.Π.) και Ειδικού Τεχνικού 
και Εργαστηριακού Προσωπικού (Ε.Τ.Ε.Π.) των Ανωτάτων 
Εκκλησιαστικών Ακαδημιών είναι η προβλεπόμενη στα 
άρθρα 106-147 του Υπαλληλικού Κώδικα, όπως κάθε φορά 
ισχύουν τα άρθρα αυτά. 

Άρθρο 14 

Διοικητικό Προσωπικό 

1. Το Διοικητικό Προσωπικό των Ανωτάτων Εκκλησια¬ 
στικών Ακαδημιών αποτελείται από τους διοικητικούς 
υπαλλήλους, που υπηρετούν στις διοικητικές τους υπη¬ 
ρεσίες και παρέχουν διοικητική και γραμματειακή υπο¬ 
στήριξη στο εν γένει εκπαιδευτικό και διοικητικό έργο 
της οικείας Ανώτατης Εκκλησιαστικής Ακαδημίας. 

2. Για το διορισμό, τη βαθμολογική εξέλιξη και την εν 
γένει υπηρεσιακή κατάσταση του Διοικητικού Προσω¬ 
πικού των Ανωτάτων Εκκλησιαστικών Ακαδημιών, καθώς 

και για τα θέματα πειθαρχικού δικαίου, εφαρμόζονται 
οι διατάξεις του Υπαλληλικού Κώδικα και για τη μισθο- 
λογική εξέλιξή τους οι διατάξεις του ν. 3205/2003 (ΦΕΚ 
297 Α'). 

3. Για το Διοικητικό Προσωπικό των Ανωτάτων Εκκλη¬ 
σιαστικών Ακαδημιών ως υπηρεσιακό και πειθαρχικό 
Συμβούλιο λειτουργεί το Υπηρεσιακό Συμβούλιο Δευ¬ 
τεροβάθμιας Εκκλησιαστικής Εκπαίδευσης του άρθρου 
24 του νόμου αυτού. 

4. Με πρόταση του Ανώτατου Επιστημονικού Συμβου¬ 
λίου, μετά από σχετική εισήγηση του Προέδρου του 
Ακαδημαϊκού Συμβουλίου της οικείας Εκκλησιαστικής 
Ακαδημίας και απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και 
Οικονομικών και Εθνικής Παιδείας και Θρησκευμάτων 
επιτρέπεται να προσλαμβάνεται Διοικητικό Προσωπικό 
με σχέση εργασίας ιδιωτικού δικαίου ορισμένου χρό¬ 
νου. 

Άρθρο 15 

Έκτακτο Διδακτικό Προσωπικό 

1. Για την κάλυψη ειδικών εκπαιδευτικών αναγκών των 
Ανωτάτων Εκκλησιαστικών Ακαδημιών επιτρέπεται, με 
κοινή απόφαση των Υπουργών Εθνικής Παιδείας και Θρη¬ 
σκευμάτων και Οικονομίας και Οικονομικών, μετά από 
εισήγηση του Ακαδημαϊκού Συμβουλίου και πρόταση 
του Ανώτατου Επιστημονικού Συμβουλίου, να προσκα¬ 
λούνται ή να προσλαμβάνονται για ένα (1) ακαδημαϊκό 
έτος, με δυνατότητα ανανέωσης μέχρι δύο (2) ακόμη 
ακαδημαϊκά έτη ως Επισκέπτες Καθηγητές ή ως Ειδικοί 
Επιστήμονες, Έλληνες ή αλλοδαποί, που έχουν θέση ή 
ισοδύναμα προσόντα μέλους του Διδακτικού Προσωπι¬ 
κού των Ανωτάτων Εκκλησιαστικών Ακαδημιών. Τα μέλη 
του έκτακτου διδακτικού προσωπικού συμμετέχουν στις 
συνεδριάσεις του Ακαδημαϊκού Συμβουλίου μόνο για 
θέματα που αφορούν στην κατάρτιση και υλοποίηση των 
προγραμμάτων σπουδών, για φοιτητικά εν γένει θέματα, 
καθώς και για θέματα έρευνας. 

2. Το έκτακτο διδακτικό προσωπικό προσκαλείται ή 
προσλαμβάνεται μετά από αιτιολογημένη εισήγηση του 
Ακαδημαϊκού Συμβουλίου. Η σχετική πρόταση μπορεί να 
κατατίθεται από ένα μέλος του Ακαδημαϊκού Συμβουλίου 
και να υποβάλλεται εγκαίρως στον Πρόεδρο του Ακα¬ 
δημαϊκού Συμβουλίου ώστε να διανέμεται στα μέλη του 
Ακαδημαϊκού Συμβουλίου έναν (1) τουλάχιστον μήνα πριν 
τη συζήτησή της. Η πρόταση πρέπει να περιλαμβάνει 
αναλυτική έκθεση ως προς το έργο, την ικανότητα και 
την εν γένει προσφορά του προτεινομένου. Η απόφαση 
του Ακαδημαϊκού Συμβουλίου υποβάλλεται ως εισήγηση 
στο Ανώτατο Επιστημονικό Συμβούλιο. 

3. Η αμοιβή του έκτακτου διδακτικού προσωπικού εί¬ 
ναι ίση με την αμοιβή του αντίστοιχου προσωπικού του 
άρθρου 16 του νόμου αυτού. 

Άρθρο 16 

Αποδοχές Μελών Τακτικού Διδακτικού και Ειδικού 
Διδακτικού Προσωπικού 

1. Ο βασικός μηνιαίος μισθός των μελών του τακτικού 
Διδακτικού και Ειδικού Διδακτικού Προσωπικού των Ανω¬ 
τάτων Εκκλησιαστικών Ακαδημιών αυτών καθορίζεται με 
βάση το βασικό μηνιαίο μισθό του Λέκτορα, ο οποίος 
πολλαπλασιάζεται με τους παρακάτω συντελεστές και 
στρογγυλοποιείται στην πλησιέστερη μονάδα ευρώ: 

α. Καθηγητής 1,50 

β. Αναπληρωτής Καθηγητής 1,30 

γ. Επίκουρος Καθηγητής 1,15 

δ. Λέκτορας 1,00 

ε. Μέλος Ειδικού Διδακτικού Προσωπικού 0,90 


Ο βασικός μηνιαίος μισθός του Λέκτορα ορίζεται σε 
εννιακόσια σαράντα ένα (941) ευρώ. 

2. Πέρα από το βασικό μισθό της προηγούμενης πα¬ 
ραγράφου παρέχονται τα εξής επιδόματα, παροχές και 
αποζημιώσεις κατά μήνα: 

α. Χρόνου υπηρεσίας, με ανάλογη εφαρμογή της πα¬ 
ραγράφου 2.α. του άρθρου 36 του ν. 3205/2003 (ΦΕΚ 
297 Α'). 

β. Διδακτικής προετοιμασίας και εξωδιδακτικής απα¬ 
σχόλησης εντός των Α.Ε.Α., οριζόμενο, ως ακολούθως: 


αα. Καθηγητής 558€ 

ββ. Αναπληρωτής Καθηγητής 499€ 

γγ. Επίκουρος Καθηγητής 382€ 

δδ. Λέκτορας 264€ 

εε. Μέλος Ειδικού Διδακτικού Προσωπικού 117€ 


Το ανωτέρω επίδομα, καταβάλλεται στους δικαιούχους 
και κατά τη διάρκεια της εκπαιδευτικής τους άδειας. 

γ. Πάγια αποζημίωση για δημιουργία και ενημέρωση 
βιβλιοθήκης, και για συμμετοχή σε συνέδρια, οριζόμενη 


ως ακολούθως: 

αα. Καθηγητής 323€ 

ββ. Αναπληρωτής Καθηγητής 264€ 

γγ. Επίκουρος Καθηγητής 176€ 

δδ. Λέκτορας 147€ 

εε. Μέλος Ειδικού Διδακτικού Προσωπικού 88€ 
δ. Ερευνητικό επίδομα, οριζόμενο, ως ακολούθως: 

Για τους κατέχοντες μεταπτυχιακούς τίτλους σπου¬ 
δών: 

αα. Καθηγητής 364€ 

ββ. Αναπληρωτής Καθηγητής 322€ 

γγ. Επίκουρος Καθηγητής 267€ 

δδ. Λέκτορας 178€ 

Για τους μη κατέχοντες μεταπτυχιακούς τίτλους σπου¬ 
δών: 

αα. Καθηγητής 210€ 

ββ. Αναπληρωτής Καθηγητής 210€ 

γγ. Επίκουρος Καθηγητής 170€ 

δδ. Λέκτορας 125€ 


ε. Οικογενειακή παροχή, σύμφωνα με τις διατάξεις του 
άρθρου 11 του ν. 3205/2003 (ΦΕΚ 297 Α'). 

στ.Έξοδα παράστασης στον Πρόεδρο του Ακαδημαϊ¬ 
κού Συμβουλίου και στον Διευθυντή Σπουδών οριζόμενα, 
κατά μήνα, ως ακολούθως: 
αα. Πρόεδρος Ακαδημαϊκού Συμβουλίου 382€ 

ββ. Διευθυντής Σπουδών 323€ 

ζ. Έξοδα εορτών και αδείας, χορηγούμενα σύμφωνα 
με τις διατάξεις του άρθρου 31 του ν. 3205/2003 (ΦΕΚ 
297 Α'). 

3. Τα ποσά των περιπτώσεων αα' των στοιχείων β', γ' 
και δ' της προηγούμενης παραγράφου αυτής προσαυξά¬ 
νονται κατά ογδόντα οκτώ (88) ευρώ με τη συμπλήρωση 
είκοσι πέντε (25) ετών υπηρεσίας. 

4. Πέραν των παροχών και αποζημιώσεων του άρθρου 
αυτού δε δικαιολογείται, από την έναρξη της ισχύος του 
παρόντος και εφεξής, η χορήγηση άλλων μισθολογικών 
παροχών, με οποιαδήποτε ονομασία και από οποιαδή¬ 
ποτε πηγή, για τα μέλη Τακτικού Διδακτικού και Ειδικού 
Διδακτικού Προσωπικού των Α.Ε.Α. 


5. Οι μηνιαίες αποδοχές των μελών Διδακτικού Προ¬ 
σωπικού των Ανωτάτων Εκκλησιαστικών Ακαδημιών, με¬ 
ρικής απασχόλησης ορίζονται στο ένα τρίτο (1/3) του 
συνόλου των μηνιαίων αποδοχών και των επιδομάτων 
αντίστοιχης βαθμίδας πλήρους απασχόλησης με τα ίδια 
έτη υπηρεσίας. Η οικογενειακή παροχή καταβάλλεται 
στο ακέραιο. 

6. Οι αποδοχές και τα επιδόματα περικόπτονται κατά 
τις ημέρες της συλλογικής ή ατομικής αποχής από τα 
καθήκοντά τους (διδακτικά ή εξεταστικά). 

7. Για τη χορήγηση των επιδομάτων των στοιχείων 
β', γ' και δ' της παραγράφου 2 του παρόντος άρθρου 
καταβάλλονται με την απαραίτητη προϋπόθεση ότι οι 
δικαιούχοι προβαίνουν στις ενέργειες και ασκούν τις 
δραστηριότητες που προβλέπονται για τη χορήγησή 
τους. 

8. Στα μέλη Ε.ΔΙ.Π. χορηγείται, επίσης, επίδομα μετα¬ 
πτυχιακών σπουδών με ανάλογη εφαρμογή των διατά¬ 
ξεων της παραγράφου Α.1. του άρθρου 8 του ν. 3205/ 
2003 (ΦΕΚ 297 Α'). 

9. Για το λοιπό τακτικό προσωπικό των Ανωτάτων Εκ¬ 
κλησιαστικών Ακαδημιών ισχύουν οι διατάξεις του Μέ¬ 
ρους Α' του ν. 3205/2003 (ΦΕΚ 297 Α'). 

10. Θέματα που τυχόν ανακύπτουν από την εφαρμογή 
του παρόντος άρθρου ρυθμίζονται με κοινή απόφαση 
των Υπουργών Εθνικής Παιδείας και Θρησκευμάτων και 
Οικονομίας και Οικονομικών. 

11. Σε περίπτωση που από τις ρυθμίσεις των διατά¬ 
ξεων του άρθρου αυτού προκύπτουν συνολικές μηνιαί¬ 
ες αποδοχές μικρότερες από αυτές που ελάμβαναν οι 
δικαιούχοι πριν από την έναρξη ισχύος του παρόντος 
νόμου, η τυχόν διαφορά διατηρείται ως προσωπική μέ¬ 
χρι την κάλυψή της από οποιαδήποτε αύξηση των νέων 
αποδοχών. Για τον υπολογισμό της τυχόν προσωπικής 
διαφοράς δεν λαμβάνονται υπόψη τα ποσά της οικογε¬ 
νειακής παροχής. 

Άρθρο 17 

Δικαιώματα και Υποχρεώσεις Φοιτητών και Αποφοίτων 
των Ανωτάτων Εκκλησιαστικών Ακαδημιών 

1. Οι φοιτητές των Ανωτάτων Εκκλησιαστικών Ακαδη¬ 
μιών δικαιούνται τις παροχές και τις διευκολύνσεις, που 
προβλέπονται από τις κείμενες διατάξεις για τους φοι¬ 
τητές των Ιδρυμάτων Ανωτάτης Εκπαίδευσης ιδίως σε 
ό,τι αφορά στη χορήγηση δωρεάν διδακτικών βιβλίων ή 
άλλων βοηθημάτων, στις μετακινήσεις, στις υποτροφίες 
και στην ιατροφαρμακευτική και νοσοκομειακή περί¬ 
θαλψη. Με αποφάσεις του Υπουργού Εθνικής Παιδείας 
και Θρησκευμάτων, μετά από πρόταση του Ανωτάτου 
Επιστημονικού Συμβουλίου, προσαρμόζονται οι σχετι¬ 
κές διατάξεις στις ιδιαίτερες συνθήκες λειτουργίας των 
Ανωτάτων Εκκλησιαστικών Ακαδημιών. 

2. Η ιδιότητα του φοιτητή αποκτάται με την εγγραφή 
του σε Ανωτάτη Εκκλησιαστική Ακαδημία και αποβάλ¬ 
λεται με τη λήψη του πτυχίου ή τη διαγραφή του, λόγω 
πειθαρχικού παραπτώματος. Οι φοιτητές δικαιούνται να 
κάνουν χρήση των εγκαταστάσεων και των μέσων, με 
τα οποία είναι εξοπλισμένη η Ανωτάτη Εκκλησιαστική 
Ακαδημία για την εκπλήρωση του εκπαιδευτικού της 
έργου. 

3. Οι πτυχιούχοι των Ανωτάτων Εκκλησιαστικών Ακα¬ 
δημιών, χειροτονούμενοι, κατατάσσονται στην Α' μισθο- 
λογική κατηγορία Εφημερίων και εξελίσσονται στα μι- 

σθολογικά κλιμάκια της κατηγορίας ΠΕ. Ειδικά οι κάτοχοι 
πτυχίου του Προγράμματος Ιερατικών Σπουδών μπορούν 
να εγγράφουν στον κατάλογο των προς Αρχιερατεία 
εκλόγιμων. 

4. Το πτυχίο των Ανωτάτων Εκκλησιαστικών Ακαδημιών 
δεν παρέχει δικαίωμα διορισμού στην Πρωτοβάθμια και 
Δευτεροβάθμια Δημόσια Εκπαίδευση. Οι απόφοιτοι των 
Ανωτάτων Εκκλησιαστικών Ακαδημιών προσλαμβάνονται 
αποκλειστικώς στις υπηρεσίες της Ορθόδοξης Εκκλη¬ 
σίας στην Ελλάδα. 

Άρθρο 18 
Σύσταση θέσεων 

1. Σε κάθε Ανωτάτη Εκκλησιαστική Ακαδημία, συνιστώ- 
νται οι ακόλουθες θέσεις προσωπικού: 

α) δέκα (10) θέσεις Διδακτικού Προσωπικού, 

β) δέκα (10) θέσεις Ειδικού Διδακτικού και Ειδικού Τε¬ 
χνικού και Εργαστηριακού Προσωπικού, από τις οποίες 
πέντε θέσεις Ειδικού Διδακτικού Προσωπικού και πέντε 
Ειδικού Τεχνικού και Εργαστηριακού Προσωπικού και 

γ) οκτώ (8) θέσεις διοικητικού προσωπικού, από τις 
οποίες τέσσερις ΠΕ κατηγορίας και τέσσερις ΤΕ κατη¬ 
γορίας. Η κατανομή σε επί μέρους κλάδους ορίζεται με 
απόφαση του Υπουργού Εθνικής Παιδείας και Θρησκευ¬ 
μάτων, μετά από πρόταση του Ανωτάτου Επιστημονικού 
Συμβουλίου. 

2. Για την επικουρία του προέδρου του Ανωτάτου Επι¬ 
στημονικού Συμβουλίου στην άσκηση των καθηκόντων 
του, συνιστώνται τέσσερις θέσεις ειδικών συμβούλων 
και δύο θέσεις ειδικών συνεργατών, η πρόσληψη των 
οποίων διέπεται από τις διατάξεις του άρθρου 55 της 
κωδικοποιημένης νομοθεσίας για την Κυβέρνηση και τα 
κυβερνητικά όργανα που κυρώθηκε με το άρθρο πρώτο 
του π.δ. 63/2005 (ΦΕΚ 98 Α'), όπως τούτο ισχύει κάθε 
φορά. 

ΚΕΦΑΛΑΙΟ Γ 

ΔΕΥΤΕΡΟΒΑΘΜΙΑ ΕΚΚΛΗΣΙΑΣΤΙΚΗ ΕΚΠΑΙΔΕΥΣΗ ΚΑΙ 
ΕΚΚΛΗΣΙΑΣΤΙΚΗ ΕΚΠΑΙΔΕΥΣΗ ΔΕΥΤΕΡΗΣ ΕΥΚΑΙΡΙΑΣ 

Άρθρο 19 

Εκκλησιαστικά Γυμνάσια 

1. Τα Εκκλησιαστικά Γυμνάσια εξακολουθούν να διέπο- 
νται ως προς την εν γένει οργάνωση και λειτουργία τους 
από τις διατάξεις των παραγράφων 1 και 5 του άρθρου 
69 του ν. 1566/1985 (ΦΕΚ 167 Α'). 

2. Τα Εκκλησιαστικά Γυμνάσια μπορούν να λειτουρ¬ 
γούν μαζί με τα Ενιαία Εκκλησιαστικά Λύκεια έχοντας 
ενιαία διοίκηση, κατά τα οριζόμενα, με αποφάσεις του 
Υπουργού Εθνικής Παιδείας και Θρησκευμάτων, μετά από 
πρόταση του Εποπτικού Συμβουλίου Εκκλησιαστικής 
Εκπαίδευσης. 

3. Οι διατάξεις που ισχύουν κάθε φορά για την ίδρυση, 
οργάνωση και εν γένει λειτουργία των Ενιαίων Εκκλη¬ 
σιαστικών Λυκείων έχουν εφαρμογή και για τα Εκκλη¬ 
σιαστικά Γυμνάσια. 

Αρθρο 20 

Ενιαία Εκκλησιαστικά Λύκεια και Εκκλησιαστικά 
Ινστιτούτα Επαγγελματικής Κατάρτισης 

1. Τα Ενιαία Εκκλησιαστικά Λύκεια διέπονται ως προς 
την ίδρυση, οργάνωση και εν γένει λειτουργία τους από 
τις διατάξεις του άρθρου 1 του ν. 2525/1997 (ΦΕΚ 188 Α'), 
όπως ισχύουν κάθε φορά, και των προεδρικών διαταγ¬ 


μάτων που εκδίδονται κατ’ εξουσιοδότηση του άρθρου 
αυτού. Για την έκδοση των προεδρικών αυτών διαταγ¬ 
μάτων και υπουργικών αποφάσεων απαιτείται σύμφωνη 
γνώμη του Εποπτικού Συμβουλίου Εκκλησιαστικής Εκ¬ 
παίδευσης. 

2. Η φοίτηση στα Ενιαία Εκκλησιαστικά Λύκεια ορίζεται 
σε τρία (3) έτη. Στους αποφοίτους χορηγείται απολυτή¬ 
ριο ισότιμο με αυτό των Ενιαίων Λυκείων, παρέχοντάς 
τους δικαίωμα συμμετοχής στο εκάστοτε ισχύον σύστη¬ 
μα εισαγωγής στην ανώτατη εκπαίδευση. 

3. Θεσμοθετούνται Εκκλησιαστικά Ινστιτούτα Επαγ¬ 
γελματικής Κατάρτισης τα οποία οργανώνονται και λει¬ 
τουργούν σύμφωνα με το ν. 2009/1992 (ΦΕΚ 18 Α') και τον 
Κανονισμό Επαγγελματικής Κατάρτισης και Λειτουργίας 
των Δημόσιων Ινστιτούτων Επαγγελματικής Κατάρτι¬ 
σης. Ο ακριβής αριθμός των ιδρυόμενων Εκκλησιαστικών 
Ινστιτούτων Επαγγελματικής Κατάρτισης και οι έδρες 
αυτών καθορίζονται με απόφαση του Υπουργού Εθνι¬ 
κής Παιδείας και Θρησκευμάτων. Είναι δυνατόν αντί της 
ίδρυσης Εκκλησιαστικών Ινστιτούτων Επαγγελματικής 
Κατάρτισης, ύστερα από γνώμη του Εποπτικού Συμβουλί¬ 
ου Εκκλησιαστικής Εκπαίδευσης της παραγράφου 6 του 
άρθρου αυτού, να οργανώνονται και να λειτουργούν σε 
Δημόσια Ινστιτούτα Επαγγελματικής Κατάρτισης ειδικά 
προγράμματα εκκλησιαστικής κατάρτισης διάρκειας δύο 
(2) εξαμήνων. Το κόστος λειτουργίας των Εκκλησιαστι¬ 
κών Ινστιτούτων Επαγγελματικής Κατάρτισης καλύπτε¬ 
ται από τον προϋπολογισμό του Υπουργείου Εθνικής 
Παιδείας και Θρησκευμάτων. 

4. Διευθυντές στα Εκκλησιαστικά Ινστιτούτα Επαγ¬ 
γελματικής Κατάρτισης ορίζονται με απόφαση του 
Υπουργού Εθνικής Παιδείας και Θρησκευμάτων, κατόπιν 
σύμφωνης γνώμης του Εποπτικού Συμβουλίου Εκκλησι¬ 
αστικής Εκπαίδευσης, στο οποίο, για τη συγκεκριμένη 
λειτουργία, μετέχει και εκπρόσωπος του Οργανισμού 
Επαγγελματικής Εκπαίδευσης και Κατάρτισης. 

5. Οι σπουδαστές των Εκκλησιαστικών Ινστιτούτων 
Επαγγελματικής Κατάρτισης καταβάλλουν εξέταστρα, 
σύμφωνα με τις διατάξεις της κείμενης νομοθεσίας για 
τους σπουδαστές των Δημόσιων Ινστιτούτων Επαγγελ¬ 
ματικής Κατάρτισης. Στους αποφοίτους των Εκκλησιαστι¬ 
κών Ινστιτούτων Επαγγελματικής Κατάρτισης χορηγείται 
Δίπλωμα Επαγγελματικής Κατάρτισης, το οποίο τους 
παρέχει τα δικαιώματα που απορρέουν από το άρθρο 
8 του ν. 3051/2002 (ΦΕΚ 220 Α') και το π.δ. 50/2001 (ΦΕΚ 
39 Α'). Οι απόφοιτοι των Εκκλησιαστικών Ινστιτούτων 
Επαγγελματικής Κατάρτισης, χειροτονούμενοι, κατατάσ¬ 
σονται στη Β' μισθολογική κατηγορία Εφημερίων. 

6. Με απόφαση του Υπουργού Εθνικής Παιδείας και 
Θρησκευμάτων, κατόπιν σύμφωνης γνώμης του Εποπτι¬ 
κού Συμβουλίου Εκκλησιαστικής Εκπαίδευσης, στο οποίο, 
για τη συγκεκριμένη λειτουργία, μετέχει και εκπρόσω¬ 
πος του Οργανισμού Επαγγελματικής Εκπαίδευσης και 
Κατάρτισης, ρυθμίζονται τυχόν λεπτομέρειες για τα Εκ¬ 
κλησιαστικά Ινστιτούτα Επαγγελματικής Κατάρτισης. 

Άρθρο 21 

Ιερατικά Σχολεία Δεύτερης Ευκαιρίας 

1. Θεσμοθετούνται Ιερατικά Σχολεία Δεύτερης Ευ¬ 
καιρίας. Τα Σχολεία αυτά ιδρύονται με απόφαση των 
Υπουργών Εθνικής Παιδείας και Θρησκευμάτων και Οικο¬ 
νομίας και Οικονομικών, κατόπιν γνώμης του Εποπτικού 
Συμβουλίου Εκκλησιαστικής Εκπαίδευσης, έχουν δε ως 

ειδικότερο σκοπό να καταρτίζουν κληρικούς ή υποψή¬ 
φιους κληρικούς. 

2. Στα Ιερατικά Σχολεία Δεύτερης Ευκαιρίας εφαρμό¬ 
ζονται προγράμματα διετούς κύκλου εκκλησιαστικής 
εκπαίδευσης και μπορούν να εγγράφονται και να φοιτούν 
κληρικοί ή και λαϊκοί που έχουν υπερβεί το 18ο έτος της 
ηλικίας τους, υπό τις ακόλουθες προϋποθέσεις: 

α. Στον Α' κύκλο εγγράφονται και φοιτούν κληρικοί ή 
και λαϊκοί, απόφοιτοι της πρωτοβάθμιας εκπαίδευσης. 
Οι απόφοιτοι του Α' κύκλου χειροτονούμενοι, κατατάσ¬ 
σονται στη Γ' μισθολογική κατηγορία Εφημερίων. 

β. Στο Β' κύκλο εγγράφονται και φοιτούν κληρικοί ή και 
λαϊκοί, απόφοιτοι της υποχρεωτικής και δευτεροβάθμιας 
εκπαίδευσης και Μέσων Εκκλησιαστικών Φροντιστηρίων, 
καθώς και απόφοιτοι του Α' κύκλου εκκλησιαστικής εκ¬ 
παίδευσης των Ιερατικών Σχολείων Δεύτερης Ευκαιρίας. 
Οι απόφοιτοι του Β' κύκλου έχουν δικαίωμα εγγραφής 
στα Εκκλησιαστικά Ινστιτούτα Επαγγελματικής Κατάρ¬ 
τισης και αφού αποκτήσουν το Δίπλωμα Επαγγελμα¬ 
τικής Κατάρτισης, κατατάσσονται στη Β' μισθολογική 
κατηγορία Εφημερίων. 

3. Διευθυντές στα Ιερατικά Σχολεία Δεύτερης Ευκαι¬ 
ρίας ορίζονται με απόφαση του Υπουργού Εθνικής Παι¬ 
δείας και Θρησκευμάτων, κατόπιν σύμφωνης γνώμης του 
Εποπτικού Συμβουλίου Εκκλησιαστικής Εκπαίδευσης, 
στο οποίο, για τη συγκεκριμένη λειτουργία, μετέχει 
και εκπρόσωπος της Γενικής Γραμματείας Εκπαίδευσης 
Ενηλίκων. 

4. Οι ανάγκες των Ιερατικών Σχολείων Δεύτερης Ευ¬ 
καιρίας σε εκπαιδευτικό προσωπικό καλύπτονται με 
αποσπάσεις, κατά προτεραιότητα από εκπαιδευτικούς 
της δευτεροβάθμιας εκκλησιαστικής εκπαίδευσης και 
εφόσον αυτοί δεν επαρκούν από εκπαιδευτικούς της δη¬ 
μόσιας δευτεροβάθμιας εκπαίδευσης. Οι αποσπάσεις δι- 
ενεργούνται με απόφαση του Υπουργού Εθνικής Παιδεί¬ 
ας και Θρησκευμάτων, κατόπιν γνώμης του Υπηρεσιακού 
Συμβουλίου Εκκλησιαστικής Εκπαίδευσης, στο οποίο, για 
τη συγκεκριμένη λειτουργία, μετέχει εκπρόσωπος της 
Γενικής Γραμματείας Εκπαίδευσης Ενηλίκων. 

5. Με απόφαση του Υπουργού Εθνικής Παιδείας και 
Θρησκευμάτων, κατόπιν σύμφωνης γνώμης του Επο¬ 
πτικού Συμβουλίου Εκκλησιαστικής Εκπαίδευσης, στο 
οποίο, για τη συγκεκριμένη λειτουργία, μετέχει εκπρό¬ 
σωπος της Γενικής Γραμματείας Εκπαίδευσης Ενηλίκων, 
ρυθμίζονται τυχόν λεπτομέρειες για τα Ιερατικά Σχολεία 
Δεύτερης Ευκαιρίας. 

Άρθρο 22 

Δικαιώματα μαθητών Δευτεροβάθμιας 
Εκκλησιαστικής Εκπαίδευσης και 
Ιερατικών Σχολείων Δεύτερης Ευκαιρίας 

Οι μαθητές των σχολικών μονάδων της Δευτεροβάθ¬ 
μιας Εκκλησιαστικής Εκπαίδευσης και όσοι φοιτούν στα 
Ιερατικά Σχολεία Δεύτερης Ευκαιρίας δικαιούνται τις 
παροχές και τις διευκολύνσεις, που προβλέπονται από 
τις κείμενες διατάξεις για τους μαθητές της δευτερο¬ 
βάθμιας δημόσιας εκπαίδευσης και για όσους φοιτούν 
σε Σχολεία Δεύτερης Ευκαιρίας αντιστοίχως, ιδίως σε 
ό,τι αφορά στη χορήγηση δωρεάν διδακτικών βιβλίων 
ή άλλων βοηθημάτων, στις μετακινήσεις και στις υπο¬ 
τροφίες. Με αποφάσεις του Υπουργού Εθνικής Παιδείας 
και Θρησκευμάτων, μετά από πρόταση του Εποπτικού 
Συμβουλίου Δευτεροβάθμιας Εκκλησιαστικής Εκπαίδευ¬ 


σης, στο οποίο συμμετέχει κατά περίπτωση και εκπρό¬ 
σωπος της Γενικής Γραμματείας Εκπαίδευσης Ενηλίκων, 
προσαρμόζονται οι σχετικές διατάξεις στις ιδιαίτερες 
συνθήκες λειτουργίας των σχολείων της Δευτεροβάθ¬ 
μιας Εκκλησιαστικής Εκπαίδευσης και των Ιερατικών 
Σχολείων Δεύτερης Ευκαιρίας. 

Άρθρο 23 

Εκπαιδευτικό Προσωπικό 

1. Το μόνιμο εκπαιδευτικό προσωπικό της Δευτεροβάθ¬ 
μιας Εκκλησιαστικής Εκπαίδευσης κατέχει οργανικές 
θέσεις, που ανήκουν σε κλάδους αντίστοιχους με τους 
προβλεπόμενους στη Δημόσια Δευτεροβάθμια Εκπαί¬ 
δευση. Οι εκάστοτε ισχύουσες διατάξεις ως προς τους 
κλάδους, τα τυπικά προσόντα, τα θέματα βαθμολογι¬ 
κής, μισθολογικής και εν γένει υπηρεσιακής κατάστασης 
και εξέλιξης, όπως και τα θέματα πειθαρχικού δικαίου 
του εκπαιδευτικού προσωπικού Δευτεροβάθμιας Εκπαί¬ 
δευσης, εφαρμόζονται αναλόγως και στο εκπαιδευτικό 
προσωπικό της Δευτεροβάθμιας Εκκλησιαστικής Εκ¬ 
παίδευσης. 

2. Οι διορισμοί του εκπαιδευτικού προσωπικού της 
Δευτεροβάθμιας Εκκλησιαστικής Εκπαίδευσης πραγμα¬ 
τοποιούνται από πίνακες διοριστέων, που καταρτίζονται 
ανά κλάδο, μετά από σχετική δημόσια προκήρυξη. Οι 
πίνακες που καταρτίζονται διακρίνονται σε πίνακες διο- 
ριστέων, πίνακες επιτυχόντων και πίνακες απορριπτέων. 
Οι πίνακες διοριστέων ισχύουν για δύο (2) σχολικά έτη, 
οι πίνακες επιτυχόντων για τρία (3) σχολικά έτη και ο 
διορισμός γίνεται ανάλογα με τις υφιστάμενες ανάγκες 
και τον εγκεκριμένο κάθε φορά προγραμματισμό πλή¬ 
ρωσης των θέσεων. 

3. Η αξιολόγηση των υποψηφίων γίνεται από εννεαμε- 
λές ειδικό Συμβούλιο το οποίο συγκροτείται με απόφαση 
του Υπουργού Εθνικής Παιδείας και Θρησκευμάτων, με 
την οποία ορίζεται και ο γραμματέας του Συμβουλίου. Το 
Συμβούλιο απαρτίζεται: α) από τρία (3) μέλη που ορίζο¬ 
νται από την Ορθόδοξη Εκκλησία στην Ελλάδα, δύο από 
τη Διαρκή Ιερά Σύνοδο της Εκκλησίας της Ελλάδος, εκ 
των οποίων το ένα Αρχιερέας, ο οποίος και προεδρεύει 
του Συμβουλίου, και ένα από την Ιερά Επαρχιακή Σύνοδο 
της Εκκλησίας της Κρήτης και β) τέσσερα (4) μέλη που 
ορίζονται από τον Υπουργό Εθνικής Παιδείας και Θρη¬ 
σκευμάτων μεταξύ μελών Δ.Ε.Π. ιδρυμάτων ανώτατης 
εκπαίδευσης, Συμβούλων του Παιδαγωγικού Ινστιτούτου, 
Σχολικών Συμβούλων και Διευθυντών Δευτεροβάθμιας 
Εκκλησιαστικής Εκπαίδευσης και γ) τους δύο (2) αιρε¬ 
τούς εκπροσώπους του Υπηρεσιακού Συμβουλίου της 
Δευτεροβάθμιας Εκκλησιαστικής Εκπαίδευσης. Η θητεία 
του Συμβουλίου είναι διετής. 

4. Από τους πίνακες διοριστέων και επιτυχόντων προ¬ 
σλαμβάνονται και οι αναπληρωτές και ωρομίσθιοι καθη¬ 
γητές για την κάλυψη των αναγκών των σχολείων της 
Δευτεροβάθμιας Εκκλησιαστικής Εκπαίδευσης. 

5. Για το διορισμό μόνιμων εκπαιδευτικών και τις προ¬ 
σλήψεις αναπληρωτών εκπαιδευτικών στην Αθωνιάδα 
Εκκλησιαστική Ακαδημία από τους πίνακες διοριστέων 
και επιτυχόντων απαιτείται και έγκριση της Ιεράς Επι¬ 
στασίας του Αγίου Όρους, σύμφωνα με την Υ.Α. Φ.7626/6/ 
ΑΣ/1785/1987 (ΦΕΚ 765 Β'). 

6. Με προεδρικά διατάγματα, που εκδίδονται με πρό¬ 
ταση του Υπουργού Εθνικής Παιδείας και Θρησκευμάτων, 
μετά από σύμφωνη γνώμη του Εποπτικού Συμβουλίου 

Δευτεροβάθμιας Εκκλησιαστικής Εκπαίδευσης, καθο¬ 
ρίζονται οι όροι και οι προϋποθέσεις διενέργειας της 
προκήρυξης διορισμού εκπαιδευτικού προσωπικού, τα 
κριτήρια επιλογής, στα οποία υποχρεωτικώς συμπερι- 
λαμβάνεται ως πρόκριμα και συνέντευξη, καθώς και οι 
συντελεστές βαρύτητας, η διαδικασία επιλογής και κάθε 
άλλο ειδικότερο θέμα. 

7. Με προεδρικά διατάγματα, που εκδίδονται με πρό¬ 
ταση του Υπουργού Εθνικής Παιδείας και Θρησκευμάτων 
μετά από σύμφωνη γνώμη του Υπηρεσιακού Συμβουλί¬ 
ου Δευτεροβάθμιας Εκκλησιαστικής Εκπαίδευσης και 
με προσαρμογή των διατάξεων που ισχύουν για το εκ¬ 
παιδευτικό προσωπικό της Δευτεροβάθμιας Δημόσιας 
Εκπαίδευσης ρυθμίζονται οι μεταθέσεις, αποσπάσεις, 
μετατάξεις, εκπαιδευτικές άδειες, επιμόρφωση, μετεκ¬ 
παίδευση και αξιολόγηση των εκπαιδευτικών της Δευ¬ 
τεροβάθμιας Εκκλησιαστικής Εκπαίδευσης και λοιπά 
θέματα υπηρεσιακής κατάστασης αυτών. 

8. Η επιλογή Διευθυντών και Υποδιευθυντών στα σχο¬ 
λεία της Δευτεροβάθμιας Εκκλησιαστικής Εκπαίδευσης 
γίνεται από το Συμβούλιο της παραγράφου 3 του άρ¬ 
θρου αυτού. Για τα προσόντα, τα κριτήρια και τη δια¬ 
δικασία επιλογής εφαρμόζονται αναλόγως οι διατάξεις 
που εκάστοτε ισχύουν για την επιλογή Διευθυντών και 
Υποδιευθυντών της Δημόσιας Δευτεροβάθμιας Εκπαί¬ 
δευσης. Με τη διαδικασία της παραγράφου 6 του άρ¬ 
θρου αυτού προσαρμόζονται οι ρυθμίσεις της παρούσας 
παραγράφου στις ιδιαίτερες συνθήκες λειτουργίας των 
σχολείων. 

Άρθρο 24 

Εποπτικό Συμβούλιο Δευτεροβάθμιας 
Εκκλησιαστικής Εκπαίδευσης 

1. Συνιστάται στην Κεντρική Υπηρεσία του Υπουργείου 
Εθνικής Παιδείας και Θρησκευμάτων Εποπτικό Συμβούλιο 
Δευτεροβάθμιας Εκκλησιαστικής Εκπαίδευσης, το οποίο 
αποτελείται από: 

α) έναν (1) Αρχιερέα, ο οποίος ορίζεται με τον αναπλη¬ 
ρωτή του από τη Διαρκή Ιερά Σύνοδο της Εκκλησίας της 
Ελλάδος, ως Πρόεδρο, 

β) έναν (1) Αρχιερέα, ο οποίος ορίζεται με τον αναπλη¬ 
ρωτή του από την Ιερά Επαρχιακή Σύνοδο της Εκκλησίας 
της Κρήτης, 

γ) έναν (1) Σύμβουλο ή Πάρεδρο του Παιδαγωγικού 
Ινστιτούτου ή Σχολικό Σύμβουλο Δευτεροβάθμιας Εκ¬ 
παίδευσης, ειδικότητας ή κλάδου Θεολόγων, ο οποίος 
ορίζεται με τον αναπληρωτή του από τον Υπουργό Εθνι¬ 
κής Παιδείας και Θρησκευμάτων, 
δ) ένα (1) μέλος της Συνοδικής Επιτροπής Εκκλησιαστι¬ 
κής Εκπαιδεύσεως και Επιμορφώσεως του Εφημεριακού 
Κλήρου, ο οποίος ορίζεται με τον αναπληρωτή του από 
τη Διαρκή Ιερά Σύνοδο της Εκκλησίας της Ελλάδος, 
ε) έναν (1) καθηγητή Ανώτατης Εκπαίδευσης, ο οποί¬ 
ος ορίζεται με τον αναπληρωτή του από τον Υπουργό 
Εθνικής Παιδείας και Θρησκευμάτων, 
στ) ένα (1) Διευθυντή σχολικής μονάδας της Δευτερο¬ 
βάθμιας Εκκλησιαστικής Εκπαίδευσης, ο οποίος ορίζε¬ 
ται με τον αναπληρωτή του από τον Υπουργό Εθνικής 
Παιδείας και Θρησκευμάτων και 
ζ) τον Διευθυντή της Διεύθυνσης Εκκλησιαστικής Εκ¬ 
παίδευσης και Θρησκευτικής Αγωγής του Υπουργείου 
Εθνικής Παιδείας και Θρησκευμάτων ή το νόμιμο ανα¬ 
πληρωτή του. 


2. Τα μέλη του Συμβουλίου διορίζονται με απόφαση του 
Υπουργού Εθνικής Παιδείας και Θρησκευμάτων. Με την 
απόφαση διορισμού ορίζεται και ο γραμματέας του Συμ¬ 
βουλίου, ο οποίος είναι μόνιμος διοικητικός υπάλληλος 
του Υπουργείου Εθνικής Παιδείας και Θρησκευμάτων, κατά 
προτίμηση της Γενικής Γραμματείας Θρησκευμάτων. 

3. Η θητεία των μελών του Συμβουλίου είναι τριετής. 

4. Το Εποπτικό Συμβούλιο Δευτεροβάθμιας Εκκλησι¬ 
αστικής Εκπαίδευσης είναι αρμόδιο να προτείνει ή να 
γνωμοδοτεί για θέματα σχολικών μονάδων Δευτεροβάθ¬ 
μιας Εκκλησιαστικής Εκπαίδευσης σχετικά με: 

α) την ίδρυση, συγχώνευση, κατάργηση και μεταφορά 
της έδρας σχολικών μονάδων, 
β) την κατάρτιση ή αναθεώρηση των προγραμμάτων 
σπουδών, 

γ) την προκήρυξη και συγγραφή ειδικών βιβλίων για 
τους μαθητές και τους εκπαιδευτικούς, 
δ) τις εγγραφές, μετεγγραφές, φοίτηση, ποινές, εξε¬ 
τάσεις, διαδικασία αξιολόγησης των μαθητών και την 
οργάνωση της μαθητικής ζωής εν γένει, 
ε) τη μελέτη κάθε εκπαιδευτικού θέματος, το οποίο πα- 
ραπέμπεται σε αυτό από τον Υπουργό Εθνικής Παιδείας 
και Θρησκευμάτων και αφορά γενικώς στη λειτουργία 
της Δευτεροβάθμιας Εκκλησιαστικής Εκπαίδευσης και 
στ) κάθε άλλο συναφές θέμα. 

Άρθρο 25 

Υπηρεσιακό Συμβούλιο Δευτεροβάθμιας 
Εκκλησιαστικής Εκπαίδευσης 

1. Συνιστάται στην Κεντρική Υπηρεσία του Υπουργείου 
Εθνικής Παιδείας και Θρησκευμάτων Υπηρεσιακό Συμ¬ 
βούλιο Δευτεροβάθμιας Εκκλησιαστικής Εκπαίδευσης, 
το οποίο αποτελείται από: 

α) έναν (1) Αρχιερέα, ο οποίος ορίζεται με τον αναπλη¬ 
ρωτή του από τη Διαρκή Ιερά Σύνοδο της Εκκλησίας της 
Ελλάδος, ως Πρόεδρο, 

β) έναν (1) Αρχιερέα, ο οποίος ορίζεται με τον αναπλη¬ 
ρωτή του από την Ιερά Επαρχιακή Σύνοδο της Εκκλησίας 
της Κρήτης, 

γ) έναν (1) Πάρεδρο του Νομικού Συμβουλίου του Κρά¬ 
τους, από τους υπηρετούντες στο Υπουργείο Εθνικής 
Παιδείας και Θρησκευμάτων, ο οποίος ορίζεται με τον 
αναπληρωτή του από τον Πρόεδρο του Νομικού Συμ¬ 
βουλίου του Κράτους, 

δ) έναν (1) Σύμβουλο ή Πάρεδρο του Παιδαγωγικού 
Ινστιτούτου ή Σχολικό Σύμβουλο Δευτεροβάθμιας Εκ¬ 
παίδευσης, ειδικότητας ή κλάδου Θεολόγων, ο οποίος 
ορίζεται με τον αναπληρωτή του από τον Υπουργό Εθνι¬ 
κής Παιδείας και Θρησκευμάτων, 
ε) τον Διευθυντή της Διεύθυνσης Εκκλησιαστικής Εκ¬ 
παίδευσης και Θρησκευτικής Αγωγής του Υπουργείου 
Εθνικής Παιδείας και Θρησκευμάτων ή το νόμιμο ανα¬ 
πληρωτή του και 

στ) δύο (2) αιρετούς εκπροσώπους του Εκπαιδευτικού 
Προσωπικού της Δευτεροβάθμιας Εκκλησιαστικής Εκ¬ 
παίδευσης κατά προτίμηση με βαθμό Α'. Όταν συζητείται 
θέμα διοικητικού προσωπικού, αντί των παραπάνω αιρε¬ 
τών μελών, συμμετέχουν δύο (2) αιρετοί εκπρόσωποι του 
διοικητικού προσωπικού της Εκκλησιαστικής Εκπαίδευ¬ 
σης. Οι αιρετοί εκπρόσωποι εκλέγονται με ισάριθμους 
αναπληρωτές, κατά τις κείμενες διατάξεις. 

2. Τα μέλη του Συμβουλίου διορίζονται με απόφαση του 
Υπουργού Εθνικής Παιδείας και Θρησκευμάτων. Με την 

απόφαση διορισμού ορίζεται και ο γραμματέας του Συμ¬ 
βουλίου, ο οποίος είναι μόνιμος διοικητικός υπάλληλος 
του Υπουργείου Εθνικής Παιδείας και Θρησκευμάτων. 

3. Η θητεία των μελών του Συμβουλίου είναι διετής. 

4. Το Υπηρεσιακό Συμβούλιο Δευτεροβάθμιας Εκκλησι¬ 
αστικής Εκπαίδευσης έχει γενική αρμοδιότητα επί υπη¬ 
ρεσιακών και πειθαρχικών θεμάτων του εκπαιδευτικού 
προσωπικού των σχολικών μονάδων της δευτεροβάθμιας 
Εκκλησιαστικής Εκπαίδευσης, καθώς και του διοικητικού 
προσωπικού όλων των βαθμιδών της Εκκλησιαστικής 
Εκπαίδευσης. Ειδικότερα το Συμβούλιο είναι αρμόδιο 
για θέματα σχετικά με: 

α) τις μεταθέσεις, αποσπάσεις και μετατάξεις των εκ¬ 
παιδευτικών από μία σχολική μονάδα σε άλλη ή κατά 
περίπτωση σε υπηρεσίες και φορείς, όπου τούτο προ- 
βλέπεται από ειδικές διατάξεις, 
β) τη χορήγηση εκπαιδευτικών αδειών, 
γ) τη βαθμολογική και εν γένει υπηρεσιακή κατάσταση 
όλου του διοικητικού προσωπικού της Εκκλησιαστικής 
Εκπαίδευσης, σύμφωνα με τις διατάξεις του Υπαλληλικού 
Κώδικα, καθώς και τα θέματα μετατάξεων, 
δ) τα θέματα πειθαρχικού δικαίου για το προσωπικό της 
Εκκλησιαστικής Εκπαίδευσης των πιο πάνω κατηγοριών, 
ε) κάθε άλλο θέμα που προβλέπεται από ειδικές δι¬ 
ατάξεις. 

ΚΕΦΑΛΑΙΟ Δ' 

ΕΣΤΙΑ ΕΚΚΛΗΣΙΑΣΤΙΚΗΣ ΕΚΠΑΙΔΕΥΣΗΣ 
ΣΧΟΛΗ ΕΚΚΛΗΣΙΑΣΤΙΚΗΣ ΔΙΑΚΟΝΙΑΣ 

Άρθρο 26 

Ίδρυση Εστίας Εκκλησιαστικής Εκπαίδευσης 

1. Ιδρύεται νομικό πρόσωπο ιδιωτικού δικαίου (Ν.Π.Ι.Δ.) 
μη κερδοσκοπικού χαρακτήρα με την επωνυμία «Εστία 
Εκκλησιαστικής Εκπαίδευσης» και έδρα την Αθήνα. 

2. Η Εστία Εκκλησιαστικής Εκπαίδευσης τελεί υπό την 
ευθύνη της Ορθόδοξης Εκκλησίας στην Ελλάδα και έχει 
ως σκοπό τη μέριμνα για σίτιση και διαμονή φοιτητών 
και μαθητών σχολικών μονάδων της εκκλησιαστικής εκ¬ 
παίδευσης. Για την εκπλήρωση του σκοπού της η Εστία 
Εκκλησιαστικής Εκπαίδευσης οργανώνει και λειτουργεί 
φοιτητικές και κατά περίπτωση μαθητικές εστίες στις 
πόλεις που λειτουργούν μονάδες της εκκλησιαστικής 
εκπαίδευσης ή αναθέτει σε τρίτους τη σίτιση ή και τη 
διαμονή φοιτητών και μαθητών. Η Εστία Εκκλησιαστικής 
Εκπαίδευσης οφείλει να εξασφαλίζει διαμονή και σίτιση 
σε φοιτητές των Προγραμμάτων Ιερατικών Σπουδών και 
μαθητές των Ιερατικών Σχολών Δεύτερης Ευκαιρίας που 
το επιθυμούν. Οι δαπάνες εξοπλισμού και λειτουργίας 
των εστιών για τις κατηγορίες αυτές των φοιτητών και 
μαθητών καλύπτονται από τον τακτικό προϋπολογισμό 
του Υπουργείου Εθνικής Παιδείας και Θρησκευμάτων με 
επιχορήγηση της Εστίας Εκκλησιαστικής Εκπαίδευσης. 
Εστίες μπορούν να λειτουργούν και στα Ενιαία Εκκλη¬ 
σιαστικά Λύκεια και στα Εκκλησιαστικά Γυμνάσια. Στις 
εστίες αυτές μπορούν να διαμένουν και οι σπουδαστές 
των Εκκλησιαστικών Ινστιτούτων Επαγγελματικής Κα¬ 
τάρτισης και το κόστος λειτουργίας τους καλύπτεται 
από τον προϋπολογισμό της Εκκλησίας της Ελλάδος 
ή τον προϋπολογισμό της Εκκλησιαστικής Αρχής στη 
δικαιοδοσία της οποίας υπάγεται η εστία. 

3. Η διοίκηση της Εστίας Εκκλησιαστικής Εκπαίδευσης 
ασκείται από: α) Το Διοικητικό Συμβούλιο και β) τον Δι¬ 
ευθυντή. Το Διοικητικό Συμβούλιο αποτελείται από επτά 


(7) μέλη και ορίζεται με απόφαση του Υπουργού Εθνι¬ 
κής Παιδείας και Θρησκευμάτων μετά από πρόταση της 
Διαρκούς Ιεράς Συνόδου. Με την ίδια απόφαση ορίζεται 
ο Πρόεδρος του Διοικητικού Συμβουλίου μεταξύ των με¬ 
λών του. Ο Διευθυντής είναι καθηγητής Δευτεροβάθμιας 
Εκπαίδευσης, κατά προτίμηση από την Εκκλησιαστική 
Δευτεροβάθμια Εκπαίδευση, και επιλέγεται από το Δι¬ 
οικητικό Συμβούλιο για θητεία τριών (3) ετών, κατόπιν 
ανοικτής προκήρυξης. Με κοινή υπουργική απόφαση 
των Υπουργών Εθνικής Παιδείας και Θρησκευμάτων και 
Οικονομίας και Οικονομικών καθορίζεται η αποζημίωση 
των μελών του Διοικητικού Συμβουλίου, του Γραμματέα 
αυτού και του Διευθυντή. 

4. Το ημερήσιο σιτηρέσιο για τους φοιτητές και μαθη¬ 
τές εκκλησιαστικής εκπαίδευσης ορίζεται και αναπρο¬ 
σαρμόζεται με απόφαση των Υπουργών Εθνικής Παιδείας 
και Θρησκευμάτων και Οικονομίας και Οικονομικών, μετά 
από πρόταση της Διαρκούς Ιεράς Συνόδου. 

5. Με απόφαση του Υπουργού Εθνικής Παιδείας και 
Θρησκευμάτων κυρώνεται ο Κανονισμός της Εστίας Εκ¬ 
κλησιαστικής Εκπαίδευσης που καταρτίζεται το αργότε¬ 
ρο μέσα σε έξι (6) μήνες από τη δημοσίευση του παρό¬ 
ντος νόμου από τη Διαρκή Ιερά Σύνοδο και με τον οποίο 
ρυθμίζονται θέματα εν γένει οργάνωσης και λειτουργίας, 
ιδίως δε: οι αρμοδιότητες των οργάνων διοίκησης και 
οι κανόνες λειτουργίας αυτών, ο τρόπος οργάνωσης, 
διοίκησης και λειτουργίας των φοιτητικών ή μαθητικών 
εστιών, η διαδικασία ανάθεσης σε τρίτους της διαμονής 
ή της σίτισης φοιτητών ή μαθητών, η διαδικασία διαχείρι¬ 
σης και κατανομής των πόρων, η διαδικασία πρόσληψης 
του προσωπικού, η διαδικασία προμήθειας, παρασκευής 
και διανομής των συσσιτίων, ο καθορισμός των κανόνων 
υγιεινής και ασφάλειας των εγκαταστάσεων των εστιών 
και κάθε άλλη αναγκαία λεπτομέρεια. 

6. Ο εξοπλισμός των υφιστάμενων κατά τη δημοσίευση 
του νόμου οικοτροφείων παραχωρείται με τη λήξη του 
τρέχοντος σπουδαστικού ή σχολικού έτους κατά περί¬ 
πτωση στην Εστία Εκκλησιαστικής Εκπαίδευσης κατά 
προτεραιότητα για τις ανάγκες της Εστίας της οικείας 
σχολικής μονάδας. Ομοίως, το υπηρετούν προσωπικό 
στα υφιστάμενα οικοτροφεία που λειτουργούν κατά τη 
δημοσίευση του νόμου αυτού διατίθεται στην Εστία Εκ¬ 
κλησιαστικής Εκπαίδευσης. 

7. Με απόφαση του Υπουργού Εθνικής Παιδείας και 
Θρησκευμάτων ρυθμίζονται ειδικότερα θέματα που τυ¬ 
χόν ανακύπτουν από την εφαρμογή του άρθρου αυτού. 

Άρθρο 27 

Σχολή Εκκλησιαστικής Διακονίας 

1. Ιδρύεται και λειτουργεί Σχολή Εκκλησιαστικής Διακο¬ 
νίας (Σ.Ε.Δ.), ως υπηρεσία της Εκκλησίας της Ελλάδος, 
με έδρα την Αθήνα, σκοπός της οποίας είναι η κατάρτιση 
και η δια βίου επιμόρφωση στελεχών, Κληρικών ή Λαϊ¬ 
κών, της Εκκλησίας της Ελλάδος, Πτυχιούχων Ανωτάτης 
Εκπαίδευσης. 

2. Όργανα της Σχολής Εκκλησιαστικής Διακονίας είναι 
η Εφορεία, ο Έφορος και το Ακαδημαϊκό Συμβούλιο. 

3. Η Εφορεία είναι ανώτατο όργανο της Σχολής Εκκλη¬ 
σιαστικής Διακονίας, το οποίο έχει γενική αρμοδιότητα 
επί όλων των διοικητικών και εκπαιδευτικών θεμάτων. 
Συγκροτείται με απόφαση της Διαρκούς Ιεράς Συνόδου 
και αποτελείται από τον Αρχιεπίσκοπο Αθηνών και πάσης 
Ελλάδος ως Πρόεδρο, τρεις (3) Μητροπολίτες ή άλλους 

Κληρικούς, εκ των οποίων ο αρχαιότερος αναπληρώνει 
τον Πρόεδρο, όταν αυτός κωλύεται ή απουσιάζει, και 
τρεις (3) Καθηγητές Ανωτάτης Εκπαίδευσης, εν ενερ- 
γεία ή ομότιμους, εκ των οποίων οι δύο (2) τουλάχιστον 
θεολογικών μαθημάτων Θεολογικών Σχολών. 

4. Ο'Εψορος ορίζεται με απόφαση του Υπουργού Εθνι¬ 
κής Παιδείας και Θρησκευμάτων μετά από πρόταση της 
Εφορείας. ΟΈφορος διευθύνει τις Διοικητικές Υπηρεσίες 
της Σχολής Εκκλησιαστικής Διακονίας και συντονίζει το 
διδακτικό της έργο, προτείνει στην Εφορεία τον προϋπο¬ 
λογισμό και συντάσσει τον απολογισμό της Σχολής Εκ¬ 
κλησιαστικής Διακονίας, εκτελεί τις δαπάνες της εντός 
των πιστώσεων του προϋπολογισμού και έχει την ευθύνη 
για τη διοίκηση και διαχείριση της περιουσίας της. 

5. Ο Πρόεδρος της Εφορείας, με απόφασή του, κα¬ 
τόπιν εισήγησης της Εφορείας, συγκροτεί επταμελές 
Ακαδημαϊκό Συμβούλιο από Καθηγητές Πανεπιστημίου 
εν ενεργεία ή ομότιμους, εκ των οποίων οι τέσσερις (4) 
τουλάχιστον εκ των Θεολογικών Σχολών, με προεδρεύ- 
οντα τον αρχαιότερο από αυτούς. ΟΈφορος, του οποί¬ 
ου η θητεία είναι τριετής, συμμετέχει στο Ακαδημαϊκό 
Συμβούλιο χωρίς δικαίωμα ψήφου. 

6. Το Ακαδημαϊκό Συμβούλιο καταρτίζει τα προγράμ¬ 
ματα δια βίου επιμόρφωσης και κατάρτισης, τα οποία 
κατόπιν εγκρίνονται από την Εφορεία, αναθέτει και επι¬ 
μερίζει καθήκοντα στο κάθε είδους εκπαιδευτικό προσω¬ 
πικό της Σχολής Εκκλησιαστικής Διακονίας, αποφασίζει 
επί κάθε εκπαιδευτικού, σπουδαστικού ή πειθαρχικού 
θέματος σπουδαστών και γενικώς έχει την ευθύνη για 
κάθε άλλο θέμα σχετικό με τη λειτουργία της Σχολής 
Εκκλησιαστικής Διακονίας. 

7. Η θητεία των μελών της Εφορείας και του Ακαδη¬ 
μαϊκού Συμβουλίου είναι τριετής, οι σχετικές δε υπηρε¬ 
σίες τους παρέχονται χωρίς αμοιβή. Ο Έφορος μπορεί 
να λαμβάνει μηνιαία αποζημίωση, το ύψος της οποίας 
ορίζεται με απόφαση της Διαρκούς Ιεράς Συνόδου, μετά 
από πρόταση της Εφορείας. Η αποζημίωση αυτή, καθώς 
και τα λειτουργικά έξοδα της Σχολής Εκκλησιαστικής 
Διακονίας καλύπτονται από τον προϋπολογισμό της Εκ¬ 
κλησίας της Ελλάδος. 

8. Εκπαιδευτικές ανάγκες της Σχολής Εκκλησιαστικής 
Διακονίας δύναται να καλύπτονται με αποσπάσεις καθη¬ 
γητών της δημόσιας εκπαίδευσης, κατά κανόνα κατόχων 
διδακτορικού διπλώματος. Η απόσπαση ενεργείται με 
απόφαση του Υπουργού Εθνικής Παιδείας και Θρησκευ¬ 
μάτων. Η απόσπαση έχει διάρκεια ένα (1) σχολικό έτος 
και μπορεί να ανανεώνεται. Στη Σχολή Εκκλησιαστικής 
Διακονίας προσκαλούνται και διδάσκουν κατά βάσιν και 
εν ενεργεία μέλη του διδακτικού προσωπικού των ιδρυ¬ 
μάτων ανώτατης εκπαίδευσης ή ομότιμοι καθηγητές 
των Θεολογικών Σχολών της ημεδαπής ή Ορθοδόξων 
ομοταγών της αλλοδαπής. 

9. Με απόφαση της Διαρκούς Ιεράς Συνόδου, που δη¬ 
μοσιεύεται στην Εφημερίδα της Κυβερνήσεως, κυρώ¬ 
νεται ο Κανονισμός της Σχολής που καταρτίζεται από 
κοινού από την Εφορεία και το Ακαδημαϊκό Συμβούλιο. 
Με τον Κανονισμό ρυθμίζονται τα θέματα που αφορούν 
στα όργανα διοίκησης της Σχολής, στις αρμοδιότητες 
και στους κανόνες λειτουργίας αυτών, στην καθόλου 
οργάνωση της Σχολής, στη διαδικασία κατάρτισης των 
προγραμμάτων δια βίου επιμόρφωσης και κατάρτισης, 
στους οικονομικούς πόρους και στη διαχείριση αυτών, 
στις υποχρεώσεις του προσωπικού, στα δικαιώματα και 


τις υποχρεώσεις των σπουδαστών, ιδίως σε ό,τι αφορά 
στην επιλογή-εγγραφή, παρακολούθηση μαθημάτων, 
διαδικασία εξετάσεων, βαθμολογία, στα χορηγούμενα 
πιστοποιητικά, στην οργάνωση της λειτουργίας της Σχο¬ 
λής, ιδίως σε ό,τι αφορά σε αργίες, θερινές διακοπές, στη 
διαδικασία χορήγησης παροχών, ιδίως σε ό,τι αφορά σε 
συγγράμματα και λοιπά βοηθήματα, καθώς και σε κάθε 
άλλη αναγκαία λεπτομέρεια. Με την ίδια διαδικασία, 
μετά από πρόταση των οργάνων της Σχολής, μπορούν 
να αναθεωρούνται διατάξεις του Κανονισμού. 

ΚΕΦΑΛΑΙΟ Ε' 

ΜΕΤΑΒΑΤΙΚΕΣ, ΤΕΛΙΚΕΣ ΚΑΙ ΑΛΛΕΣ ΔΙΑΤΑΞΕΙΣ 
Άρθρο 28 

Μεταβατικές διατάξεις για τις Ανώτατες 
Εκκλησιαστικές Ακαδημίες και τις 
Ανώτερες Εκκλησιαστικές Σχολές 

1. Οι σπουδαστές των Ανωτέρων Εκκλησιαστικών 
Σχολών, που ολοκληρώνουν επιτυχώς τα μαθήματα του 
προγράμματος σπουδών το ακαδημαϊκό έτος 2006-2007, 
κατατάσσονται αυτοδικαίως από την έναρξη του ακα¬ 
δημαϊκού έτους 2007-2008 στο Πρόγραμμα Ιερατικών 
Σπουδών της οικείας Ανωτάτης Εκκλησιαστικής Ακαδη¬ 
μίας. Κατ’ εξαίρεση, οι απόφοιτοι του ακαδημαϊκού έτους 
2005-2006 μπορούν, ύστερα από αίτηση - δήλωση να 
συνεχίσουν τη φοίτηση στο 7ο εξάμηνο σπουδών ή να 
καταστούν πτυχιούχοι της οικείας Ανώτερης Εκκλησια¬ 
στικής Σχολής. Οι φοιτητές του Προγράμματος Ιερατικών 
Σπουδών διατηρούν την εκπαιδευτική τους κατάσταση 
σε σχέση με τα υπολειπόμενα εξάμηνα σπουδών και 
κατοχυρώνουν τα μαθήματα στα οποία έχουν εξεταστεί 
επιτυχώς, εφόσον περιλαμβάνονται στο νέο πρόγραμμα 
σπουδών. Οι υπόλοιποι σπουδαστές των Ανωτέρων Εκ¬ 
κλησιαστικών Σχολών, που δεν ολοκληρώνουν επιτυχώς 
τα μαθήματα, κατατάσσονται στο οικείο κατά περίπτωση 
εξάμηνο σπουδών, με απόφαση του Ανωτάτου Επιστημο¬ 
νικού Συμβουλίου, μετά από εισήγηση του Ακαδημαϊκού 
Συμβουλίου της οικείας Ανωτάτης Εκκλησιαστικής Ακα¬ 
δημίας. Με την ίδια διαδικασία ρυθμίζεται οποιοδήποτε 
ζήτημα προκύπτει σε σχέση με την εκπαιδευτική κατά¬ 
σταση των φοιτητών, λόγω οποιοσδήποτε αλλαγής του 
προγράμματος σπουδών. 

2. Με απόφαση του Υπουργού Εθνικής Παιδείας και 
Θρησκευμάτων, μετά από γνώμη του Ανώτατου Επιστη¬ 
μονικού Συμβουλίου, καθορίζονται οι όροι, οι προϋπο¬ 
θέσεις και η διαδικασία εξομοίωσης των πτυχίων των 
Ανωτέρων Εκκλησιαστικών Σχολών με τα πτυχία του 
Προγράμματος Ιερατικών Σπουδών των Ανωτάτων Εκ¬ 
κλησιαστικών Ακαδημιών. 

3. Όσοι κατά την έναρξη ισχύος του νόμου αυτού υπη¬ 
ρετούν ως καθηγητές στις Ανώτερες Εκκλησιαστικές 
Σχολές κρίνοντας με κλειστή διαδικασία, για ένταξη σε 
μόνιμες θέσεις διδακτικού προσωπικού, ύστερα από αί¬ 
τησή τους που υποβάλλεται το αργότερο μέσα σε τρεις 
(3) μήνες από τη δημοσίευση του νόμου, ως ακολούθως: 
οι υπηρετούντες στην Α' βαθμίδα για θέση Αναπλη¬ 
ρωτή Καθηγητή, οι υπηρετούντες στη Β' βαθμίδα για 
θέση Επίκουρου Καθηγητή και οι υπηρετούντες στη Γ' 
βαθμίδα για θέση Λέκτορα. Το γνωστικό αντικείμενο 
των αντίστοιχων θέσεων καθορίζεται από το Ανώτατο 
Επιστημονικό Συμβούλιο. Η κρίση γίνεται με βάση τις 
διατάξεις του άρθρου 10, αφού ληφθεί υπόψη το ευ¬ 
δόκιμο της υπηρεσίας τους. Αν η κρίση είναι θετική, 
ο κρινόμενος εντάσσεται σε μόνιμη θέση Διδακτικού 

Προσωπικού, στη βαθμίδα για την οποία κρίθηκε με με¬ 
τατροπή αυτοδικαίως της θέσης που κατέχει σε θέση 
διδακτικού προσωπικού. Αν η κρίση είναι αρνητική τότε 
παραμένουν σε προσωποπαγείς θέσεις και η υπηρεσιακή 
τους κατάσταση διέπεται από το προηγούμενο νομικό 
και μισθολογικό καθεστώς.Έχουν δικαίωμα να ζητήσουν 
μία μόνο νέα κρίση τουλάχιστον δύο (2) χρόνια μετά την 
πρώτη κρίση. 

Διαδικασίες κρίσεως καθηγητών των Ανωτέρων Εκ¬ 
κλησιαστικών Σχολών που βρίσκονται σε εξέλιξη, κατά 
την ημερομηνία δημοσίευσης του παρόντος νόμου, ολο¬ 
κληρώνονται με βάση το προϊσχύσαν καθεστώς και στη 
συνέχεια εφαρμόζεται η παραπάνω διαδικασία. 

4. Για τις κρίσεις του άρθρου αυτού συγκροτείται με 
απόφαση του Υπουργού Εθνικής Παιδείας και Θρησκευ¬ 
μάτων και κατόπιν εισήγησης του Ανωτάτου Επιστημο¬ 
νικού Συμβουλίου, ειδικό επταμελές εκλεκτορικό σώμα, 
στο οποίο μετέχουν τέσσερις (4) Καθηγητές ή Αναπλη¬ 
ρωτές Καθηγητές Ιδρυμάτων Ανώτατης Εκπαίδευσης 
του ίδιου ή συναφούς γνωστικού αντικειμένου ή, στην 
περίπτωση που δεν υπάρχουν αυτοί, επιστήμονες της 
ημεδαπής αντίστοιχων προσόντων και αντίστοιχης ή 
συγγενούς ειδικότητας προς τη θέση που κατά περίπτω¬ 
ση πρόκειται να μετατραπεί και πληρωθεί, και τρεις (3) 
ιεράρχες, κάτοχοι διδακτορικών τίτλων. Εάν δεν υπάρ¬ 
χουν ιεράρχες με τα ανωτέρω προσόντα, μπορούν να 
ορίζονται ως μέλη του εκλεκτορικού σώματος του προ¬ 
ηγούμενου εδαφίου και ιεράρχες κάτοχοι μεταπτυχιακών 
τίτλων. Με την ίδια απόφαση ορίζεται και ο Πρόεδρος 
αυτού του εκλεκτορικού σώματος. 

5. Για την κατά το άρθρο 7 του νόμου αυτού συγκρό¬ 
τηση και λειτουργία Ακαδημαϊκού Συμβουλίου κάθε 
Ανώτατης Εκκλησιαστικής Ακαδημίας απαιτείται ο διο¬ 
ρισμός σε αυτήν επτά (7) τουλάχιστον μελών διδακτικού 
προσωπικού, από τα οποία τρία (3) τουλάχιστον στις 
βαθμίδες του Καθηγητή ή Αναπληρωτή Καθηγητή.Έως 
ότου διοριστούν τα επτά (7) αυτά μέλη κάθε Ανώτα¬ 
της Εκκλησιαστικής Ακαδημίας, τις αρμοδιότητες του 
Ακαδημαϊκού Συμβουλίου ασκεί επταμελής Διοικούσα 
Επιτροπή. Ο Πρόεδρος και τα μέλη κάθε Διοικούσας 
Επιτροπής ορίζονται με απόφαση του Υπουργού Εθνι¬ 
κής Παιδείας και Θρησκευμάτων, μετά από πρόταση του 
Ανώτατου Επιστημονικού Συμβουλίου. Ως μέλη των Διοι- 
κουσών Επιτροπών ορίζονται επιστήμονες εγνωσμένου 
κύρους με θεολογική κατάρτιση και ιεράρχες, κάτοχοι 
μεταπτυχιακών τίτλων. 

6. Η περιουσία, καθώς και το αρχείο που διαχειρίζονται 
οι Ανώτερες Εκκλησιαστικές Σχολές Αθηνών, Θεσσαλο¬ 
νίκης, Ηρακλείου Κρήτης και Βελλάς Ιωαννίνων περιέρ¬ 
χονται με τη λήξη του ακαδημαϊκού έτους 2006-2007 
αυτοδικαίως στη διαχείριση των αντίστοιχων Ανωτάτων 
Εκκλησιαστικών Ακαδημιών. 

7. Οι υφιστάμενες κατά τη δημοσίευση του νόμου αυ¬ 
τού κενές θέσεις Καθηγητών των Ανώτερων Εκκλησια¬ 
στικών Σχολών μετατρέπονται αυτοδικαίως σε ενιαίες 
θέσεις διδακτικού προσωπικού κατά το άρθρο 9 του 
νόμου αυτού, επιπλέον των θέσεων του άρθρου 18 του 
νόμου αυτού. 

8. Με τη λήξη του ακαδημαϊκού έτους 2006-2007 λήγει η 
θητεία των οργάνων διοίκησης των Ανώτερων Εκκλησια¬ 
στικών Σχολών και η λειτουργία του προγράμματος σπου¬ 
δών των Σχολών αυτών περιέρχεται στα αρμόδια όργανα 
των Εκκλησιαστικών Ακαδημιών, τα οποία εφεξής χορηγούν 
τους τίτλους και τα κάθε είδους πιστοποιητικά και βεβαι¬ 


ώσεις. Με αποφάσεις του Υπουργού Εθνικής Παιδείας και 
Θρησκευμάτων ρυθμίζονται ειδικότερα θέματα σχετικά με 
την εφαρμογή των διατάξεων της παραγράφου αυτής. 

9. Οι υφιστάμενες κενές θέσεις διοικητικού προσωπι¬ 
κού των μετονομαζόμενων Ανώτερων Εκκλησιαστικών 
Σχολών θεωρούνται οργανικές θέσεις αντίστοιχων κατη¬ 
γοριών, της οικείας Ανώτατης Εκκλησιαστικής Ακαδημί¬ 
ας, επιπλέον των προβλεπόμενων θέσεων στο άρθρο 18 
του νόμου αυτού. Οι υπηρετούντες διοικητικοί υπάλληλοι 
των Ανώτερων Εκκλησιαστικών Σχολών κατατάσσονται 
αυτοδικαίως σε προσωποπαγείς θέσεις, στις οποίες με- 
τατρέπονται οι θέσεις που κατέχουν, θεωρούμενοι υπάλ¬ 
ληλοι της οικείας Ανώτατης Εκκλησιαστικής Ακαδημίας. 
Ειδικώς, το προσωπικό που απασχολείται στα Οικοτρο¬ 
φεία διατίθεται, έως ότου αποχωρήσει με οποιονδήποτε 
τρόπο από την υπηρεσία, για τη λειτουργία των Οικο¬ 
τροφείων του άρθρου 26 του νόμου αυτού. 

10. Το διοικητικό προσωπικό των Ανωτάτων Εκκλησι¬ 
αστικών Ακαδημιών, μέχρι την έναρξη λειτουργίας του 
Υπηρεσιακού Συμβουλίου του άρθρου 25 του νόμου αυ¬ 
τού, εξακολουθεί να υπάγεται στην αρμοδιότητα του 
υφιστάμενου Υπηρεσιακού Συμβουλίου Εκκλησιαστικής 
Εκπαίδευσης. 

11. Στις διατάξεις της παραγράφου 3 του άρθρου 4 του 
νόμου αυτού εντάσσονται και οι κάτοχοι απολυτηρίου Δ' 
Τάξης Ενιαίων Εκκλησιαστικών Λυκείων που υπάρχουν 
κατά την έναρξη ισχύος του νόμου αυτού. 

Άρθρο 29 

Μεταβατικές διατάξεις για τα Ιερατικά Σχολεία 
Δεύτερης Ευκαιρίας και τα Μέσα 
Εκκλησιαστικά Φροντιστήρια 

1. Η Δ' τάξη των Ενιαίων Εκκλησιαστικών Λυκείων καταρ- 
γείται με τη λήξη του σχολικού έτους 2005-2006. Στους 
μαθητές που δεν ολοκληρώνουν τις σπουδές παρέχεται 
η δυνατότητα συμμετοχής για τελευταία φορά στις επα¬ 
ναληπτικές εξετάσεις Σεπτεμβρίου του έτους 2006. 

2. Τα Ιερατικά Σχολεία Δεύτερης Ευκαιρίας του άρ¬ 
θρου 21 του νόμου αυτού αρχίζουν τη λειτουργία τους 
από το σχολικό έτος 2006-2007. Το σχολικό έτος 2005- 
2006 εγγράφονται για τελευταία φορά μαθητές στην 
πρώτη τάξη των Μέσων Εκκλησιαστικών Φροντιστηρίων, 
οι οποίοι από το σχολικό έτος 2006-2007 θα εντάσσο¬ 
νται στον Α' κύκλο σπουδών των Ιερατικών Σχολείων 
Δεύτερης Ευκαιρίας. Οι απόφοιτοι της Β' τάξεως των 
Μέσων Εκκλησιαστικών Φροντιστηρίων του σχολικού 
έτους 2005-2006 εγγράφονται στο Β' έτος του Α' κύκλου 
σπουδών των Ιερατικών Σχολείων Δεύτερης Ευκαιρίας. 
Τα υφιστάμενα, κατά τη δημοσίευση του νόμου αυτού, 
Μέσα Εκκλησιαστικά Φροντιστήρια καταργούνται με τη 
λήξη του σχολικού έτους 2005-2006. Με απόφαση του 
Υπουργού Εθνικής Παιδείας και Θρησκευμάτων, μετά 
από γνώμη του Εποπτικού Συμβουλίου Εκκλησιαστικής 
Εκπαίδευσης, ρυθμίζονται οι κάθε είδους μαθητικές εκ¬ 
κρεμότητες ως προς τη φοίτησή τους και κάθε άλλη 
σχετική λεπτομέρεια. 

3. Οι υφιστάμενες κατά τη δημοσίευση του νόμου αυ¬ 
τού κενές οργανικές θέσεις εκπαιδευτικού προσωπικού 
όλων των κλάδων και ειδικοτήτων της Δευτεροβάθμιας 
Εκκλησιαστικής Εκπαίδευσης ανακατανέμονται με από¬ 
φαση του Υπουργού Εθνικής Παιδείας και Θρησκευμά¬ 
των, μετά από γνώμη του Υπηρεσιακού Συμβουλίου Εκ¬ 
κλησιαστικής Εκπαίδευσης, στις σχολικές μονάδες της 

Δευτεροβάθμιας Εκκλησιαστικής Εκπαίδευσης, όπως 
αυτές προβλέπονται από το νόμο αυτόν, ανάλογα με τις 
ιδιαίτερες συνθήκες λειτουργίας κάθε σχολείου και τον 
αριθμό μαθητών που φοιτούν σε αυτά. Οι υπηρετούντες 
στα Μέσα Εκκλησιαστικά Φροντιστήρια εκπαιδευτικοί 
έχουν το δικαίωμα να αποσπαστούν κατά τη διαδικα¬ 
σία του άρθρου 21 του νόμου αυτού ή να μετατεθούν 
σε άλλα εκκλησιαστικά σχολεία ή να μεταταγούν στη 
δημόσια δευτεροβάθμια εκπαίδευση, σε σχολεία της 
Διεύθυνσης που έχει την έδρα της στην ίδια πόλη όπου 
λειτουργεί το Μέσο Εκκλησιαστικό Φροντιστήριο από 
το οποίο προέρχονται. Οι καθηγητές των σχολείων της 
Δευτεροβάθμιας Εκκλησιαστικής Εκπαίδευσης που ανα¬ 
στέλλουν τη λειτουργία τους και όσοι βρεθούν υπε¬ 
ράριθμοι λόγω κατάργησης της Δ' τάξης των Ενιαίων 
Εκκλησιαστικών Λυκείων μετατίθενται, εφόσον υπάρχει 
δυνατότητα, σε άλλο σχολείο της Εκκλησιαστικής Εκ¬ 
παίδευσης ή μετατάσσονται υποχρεωτικά σε σχολεία 
της Διεύθυνσης που έχει την έδρα της στην πόλη όπου 
λειτουργεί το σχολείο από το οποίο προέρχονται. Με 
κοινή υπουργική απόφαση των Υπουργών Εθνικής Παι¬ 
δείας και Θρησκευμάτων, Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών 
ρυθμίζονται τα θέματα υπηρεσιακής κατάστασης των 
διοικητικών υπαλλήλων που προκύπτουν από την κα¬ 
τάργηση των Μέσων Εκκλησιαστικών Φροντιστηρίων και 
την παύση λειτουργίας σχολείων της Δευτεροβάθμιας 
Εκκλησιαστικής Εκπαίδευσης. 

4. Μέχρις ότου επιλεγούν οι Διευθυντές στα Ιερατικά 
Σχολεία Δεύτερης Ευκαιρίας, κατά το άρθρο 21 του νόμου 
αυτού, καθήκοντα Διευθυντών στις Σχολές αυτές ανατίθε¬ 
νται από το Υπηρεσιακό Συμβούλιο Δευτεροβάθμιας Εκκλη¬ 
σιαστικής Εκπαίδευσης σε υπηρετούντες εκπαιδευτικούς 
κλάδου ΠΕΙ θεολόγων με δεκαετή τουλάχιστον εκπαιδευ¬ 
τική υπηρεσία κατά προτεραιότητα της Εκκλησιαστικής, 
άλλως της Δευτεροβάθμιας Δημόσιας Εκπαίδευσης. 

5. Η βιβλιοθήκη, το αρχείο και ο εξοπλισμός των Μέ¬ 
σων Εκκλησιαστικών Φροντιστηρίων περιέρχονται στο 
πλησιέστερο Ιερατικό Σχολείο Δεύτερης Ευκαιρίας. Με 
απόφαση του Υπουργού Εθνικής Παιδείας και θρησκευ¬ 
μάτων ρυθμίζονται ειδικότερα θέματα για την εφαρμογή 
της διάταξης αυτής. 

Άρθρο 30 

α) Η περίπτωση β' της παραγράφου 1 του άρθρου 13 
του ν. 1951/1991 (ΦΕΚ 84 Α') αντικαθίσταται ως εξής: 

«Η Διαρκής Ιερά Σύνοδος μπορεί, με απόφασή της, να 
ανυψώσει όλους τους Βοηθούς Επισκόπους και Τιτου¬ 
λάριους σε Τιτουλάριους Μητροπολίτες με τον τίτλο 
που φέρουν.» 

β) Από τις θέσεις που συστήθηκαν με το άρθρο 1 του 
ν.δ. 1399/1973 (ΦΕΚ 112 Α') μεταφέρονται από την Ιερά 
Μητρόπολη Ρόδου στην Ιερά Μητρόπολη Σύμης μια θέση 
Διακόνου και μια Ιεροκήρυκα, η οποία μετατρέπεται σε 
θέση λαϊκού υπαλλήλου κλάδου ΠΕ Διοικητικού. 

Άρθρο 31 

Εξουσιοδοτικές διατάξεις 

1. Ειδικότερα θέματα που ανακύπτουν κατά την εφαρ¬ 
μογή του νόμου αυτού ρυθμίζονται με αποφάσεις του 


Υπουργού Εθνικής Παιδείας και θρησκευμάτων και του 
κατά περίπτωση συναρμόδιου Υπουργού, μετά από γνώμη 
του αρμόδιου κατά περίπτωση συλλογικού οργάνου. 

2. Όπου από τις διατάξεις του νόμου αυτού απαιτείται 
γνώμη, σύμφωνη γνώμη ή πρόταση αρμόδιου οργάνου, 
αυτή θα πρέπει να διατυπωθεί, εφόσον δεν ορίζεται 
από επί μέρους διατάξεις διαφορετικά, το αργότερο 
μέσα σε αποκλειστική προθεσμία δύο (2) μηνών από 
την υποβολή του σχετικού ερωτήματος. Σε αντίθετη 
περίπτωση η πράξη εκδίδεται απευθείας από το απο- 
φασίζον όργανο. 

3. Στον τακτικό προϋπολογισμό του Υπουργείου Εθνι¬ 
κής Παιδείας και θρησκευμάτων εγγράφονται κατ’ έτος 
οι αναγκαίες πιστώσεις για την κάλυψη των πάσης (ρύ¬ 
σεως δαπανών λειτουργίας όλων των σχολικών μονάδων 
της Εκκλησιαστικής Εκπαίδευσης. 

4. Με προεδρικό διάταγμα, που εκδίδεται με πρόταση 
του Υπουργού Εθνικής Παιδείας και Θρησκευμάτων, μετά 
από πρόταση του Πολυμελούς Συμβουλίου της Ριζαρεί- 
ου Εκκλησιαστικής Σχολής, μπορεί να ρυθμίζονται στο 
πλαίσιο της νομοθεσίας περί Εθνικών Κληροδοτημάτων 
τα θέματα που αφορούν στην οργάνωση και λειτουργία 
του εκπαιδευτικού γενικώς έργου της Ριζαρείου Εκκλη¬ 
σιαστικής Σχολής. 

Άρθρο 32 
Τελικές διατάξεις 

1. Από την έναρξη ισχύος του νόμου αυτού καταργού- 
νται οι διατάξεις της ισχύουσας νομοθεσίας για την 
Εκκλησιαστική Εκπαίδευση, οι οποίες είναι αντίθετες με 
τις διατάξεις του νόμου αυτού ή ρυθμίζουν κατά τρόπο 
διαφορετικό τα ίδια θέματα. 

2. Οι διατάξεις του νόμου αυτού δεν θίγουν τις δια¬ 
τάξεις της κείμενης νομοθεσίας που ορίζουν τους απα¬ 
ραίτητους τίτλους σπουδών για το διορισμό κληρικών 
της Εκκλησίας της Ελλάδος. 

Άρθρο 33 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Αθήνα, 31 Ιανουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΕΞΩΤΕΡΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Π. ΜΟΛΥΒΙΑΤΗΣ Μ. ΓΙΑΝΝΑΚΟΥ 

Θεωρήθηκε και τέθηκε η Μεγάλη Σφραγίδα του Κρά¬ 
τους 

Αθήνα, 2 Φεβρουάριου 2006 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

